Οι ταινίες της εβδομάδας: Σε πρώτο πλάνο η γυναίκα - Ειδήσεις - νέα - Το Βήμα Online\nΣτις εννέα ταινίες Α’ προβολής, οι περισσότερες εστιάζουν στα γοητευτικά μυστήρια της γυναικείας φύσης\n«Γυναίκα σε πόλεμο» με την Χαλντόρα Γκεϊρχασντότιρ\n(Woman at war, Ισλανδία, 2018). Κοινωνική ταινία του Μπένεντικτ Ερλινγκστον.\nΗ ισλανδική ταινία που απέσπασε το βραβείο Lux του Ευρωπαϊκού Κοινοβουλίου για το 2018 (απονέμεται σε ταινίες κοινωνικού προσανατολισμού) είναι το ολοκληρωμένο πορτρέτο μιας σύγχρονης, δυναμικής ακτιβίστριας, την οποία παρακολουθούμε κατά τη διάρκεια του προσωπικού πολέμου που έχει κηρύξει κατά της τοπικής βιομηχανίας αλουμινίου στο Ρέικιαβικ. Η βιομηχανία στοχεύει στο κέρδος εις βάρος της ήδη ταλαιπωρημένης και μονίμως απειλούμενης φύσης και η 50χρονη Μαρία (Χαλντόρα Γκεϊρχασντότιρ) καταφέρνει να μας παρασύρει με το πηγαίο πάθος και την αδιαπραγμάτευτη στάση της. Είναι μια σύγχρονη αμαζόνα, με άποψη για τη ζωή και που όταν δεν μάχεται για τον σκοπό της εργάζεται ως δασκάλα της τοπικής μουσικής χορωδίας. Αποφεύγοντας κάθε ίχνος διδακτισμού, ο σκηνοθέτης Μπένεντικτ Ερλινγκστον παραμένει απολύτως αφοσιωμένος στην αποκρυπτογράφηση του εσωτερικού κόσμου αυτής της γυναίκας μέσα από σκηνές όπου τη βλέπουμε να συνδιαλέγεται με άλλους ανθρώπους προσπαθώντας να υποστηρίξει τον αγώνα της για δικαιοσύνη.\nAΘΗΝΑ: ΑΣΤΟΡ – ΑΝΔΟΡΑ – ΤΑΙΝΙΟΘΗΚΗ ΕΛΛΑΔΟΣ – ΔΙΑΝΑ ΘΕΣ/ΚΗ: ΠΑΥΛΟΣ ΖΑΝΑΣ\nΜαίρη, η Βασίλισσα\n(Mary Queen of Scots, Αγγλία, 2018). Δράμα εποχής της Τζόζι Ρουρκ.\nΔύο δυναμικές, πανέξυπνες γυναίκες με εξουσία «παγιδευμένες» μέσα σε έναν ανδροκρατούμενο, πατριαρχικό κόσμο που στην πραγματικότητα δεν τις θέλει στον θρόνο, βρίσκονται στο επίκεντρο μιας ταινίας που αποτελεί κινηματογραφικό ντεμπούτο της Τζόζι Ρουρκ, γνωστής από τη δουλειά της στο βρετανικό θέατρο. Με οδηγό το βιβλίο «Queen of Scots: The True Life of Mary Stuart» του Τζον Γκάι, η ταινία μάς μεταφέρει στους διαδρόμους των παλατιών της Αγγλίας και της Σκωτίας του 16ου αιώνα και εστιάζει στις συνωμοσίες και στις δολοπλοκίες που η βασίλισσα της Σκωτίας Μαίρη (Σίρσα Ρόναν) και η αντίπαλός της βασίλισσα της Αγγλίας Ελισάβετ (Μάργκοτ Ρόμπι) έπρεπε διαρκώς να αντιμετωπίσουν (ή να στήνουν) προκειμένου να παραμείνουν στον θρόνο. Αν και αντίζηλες, οι δύο γυναίκες στην ουσία αλληλοθαυμάζονταν και κοινός εχθρός τους ήταν ο μισογυνισμός και η αμφισβήτηση του φύλου τους. Αυτά τα στοιχεία ενδιαφέρουν τη Ρουρκ, που σκηνοθέτησε ακαδημαϊκά την ιστορία της στοχεύοντας σε μια αδιόρατη σύνδεση μιας παλιάς ιστορίας με τη σύγχρονη εποχή. Η «Μαίρη, η Βασίλισσα της Σκωτίας» προτάθηκε για τα Οσκαρ κοστουμιών και μακιγιάζ/κομμώσεων.\nΑΘΗΝΑ: ODEON ΙΛΙΟΝ – ODEON STARCITY – ΟΛΑ ΤΑ VILLAGE – ΑΕΛΛΩ – ΑΘΗΝΑΙΟΝ – ΑΙΓΛΗ ΧΑΛΑΝΔΡΙ – ΑΛΕΞΑΝΔΡΑ ΚΑΛΛΙΘΕΑ – ΑΝΟΙΞΗ – ΝΑΝΑ – ΟΣΚΑΡ – ΣΠΟΡΤΙΝΓΚ – ΕΛΛΗ – WESTCITY κ.α. ΘΕΣ/ΚΗ: ODEON ΠΛΑΤΕΙΑ – ODEON MAKEDONIA – CΙΝΕΜΑ ONE κ.α.\n(Dilili à Paris, Γαλλία, 2018), του Μισέλ Οσελό.\nΕυφάνταστο γαλλικό κινούμενο σχέδιο που έκανε την πρεμιέρα στην Ελλάδα πριν από λίγο καιρό στο πλαίσιο του 1ου Παιδικού και Εφηβικού Φεστιβάλ στο Μέγαρο Μουσικής Αθηνών. Είναι το οδοιπορικό μιας μικρής Αφρικανής στην πανέμορφη Πόλη του Φωτός, το Παρίσι, την εποχή της Μπελ Επόκ.\nΣτην προσπάθειά της να εξιχνιάσει ένα μυστήριο γύρω από εξαφανισμένα κορίτσια, η Ντιλιλί συλλέγει στοιχεία από μια μικρή «στρατιά» επιφανών προσωπικοτήτων, από τον Παστέρ ως τον Μονέ, από τον Προυστ ως τη μαντάμ Κιουρί.\nΠανέμορφη, ποιητική και πραγματικά πρωτότυπη ταινία χειροποίητου κινούμενου σχεδίου, με τη σφραγίδα τον θρυλικού γάλλου κομίστα Μισέλ Οσελό, δημιουργού των «Ο Κιρικού και η Μάγισσα» και «Αζούρ και Ασμάρ».\nAΘHNA: ODEON ΙΛΙΟΝ – ΑΕΛΛΩ – ΑΙΓΛΗ – ΑΛΕΞΑΝΔΡΑ ΠΑΤΗΣΙΩΝ – ΑΤΛΑΝΤΙΣ – ΒΑΡΚΙΖΑ – ΔΙΑΝΑ – ΙΝΤΕΑΛ – ΚΗΦΙΣΙΑ – ΝΙΡΒΑΝΑ – ΣΙΝΕΑΚ κ.α. ΘΕΣ/ΚΗ: ODEON ΜΑΚΕΔΟΝΙΑ (ΕΚΤΟΣ Σ/Κ) – ΚΟΛΟΣΣΑΙΟΝ – ΟΛΥΜΠΙΟΝ\nΕγώ η Ολγα\n(Ja, Olga Hepnarova, Τσεχία, 2016), των Κέτρ Κάζντα, Τόμας Γουάινραμπ.\nΑκόμα μια αληθινή ιστορία για αυτή την εβδομάδα, εκείνη της Ολγκα Χεπνάροβα, της τελευταίας Τσέχας που καταδικάστηκε σε θάνατο δι’ απαγχονισμού. Το γιατί έφτασε ως εκεί είναι το δυσάρεστο «ταξίδι» μιας πολύ συνεπούς στο ύφος της ταινίας, η οποία εξετάζει κάθε πτυχή της δύσκολης παιδικής ηλικίας της Χεπνάροβα, από την αυστηρότητα του οικογενειακού της πλαισίου ως το bullying από τους συνομηλίκους της στη δεκαετία του 1960. Αποξένωση, περιθωριοποίηση, ψυχική διαταραχή και εν συνεχεία «εκδίκηση» μέσω ενός φρικτού εγκλήματος.\nΗ ταινία, που άνοιξε το Πανόραμα του Φεστιβάλ Βερολίνου 2017, ξεχωρίζει χάρη στην αποστασιοποιημένη αλλά διεισδυτική ματιά των σκηνοθετών της πάνω σε μια κοινωνία σήψης, την οποία όμως δεν κρίνουν πολιτικά όσο και για την ηλεκτρισμένη ερμηνεία της Μιχαλίνα Ολζάνκα σε έναν ρόλο που σίγουρα θα την ακολουθεί για πολύ καιρό ακόμα.\nΑΘΗΝΑ: ΑΛΕΞΑΝΔΡΑ ΠΑΤΗΣΙΩΝ – ΠΑΛΑΣ\n(Stan & Ollie, ΗΠΑ/ Καναδάς/ Αγγλία, 2018). Δραματική βιογραφική του Τζον Μπερντ.\nΞεχασμένοι εδώ και καιρό, οι θρύλοι της κωμωδίας Σταν Λόρελ (1890 – 1965) και Ολιβερ Χάρντι (1892 – 1957) «ανασταίνονται» μέσα από την κινηματογραφική αυτή βιογραφία που εστιάζει σε μια από τις πιο θλιβερές περιόδους της καριέρας τους, αδιαφορώντας τελείως για τις μέρες δόξας. Οταν στη δεκαετία του 1940 το ντουέτο είχε πια ξεπεραστεί, σύντομα οδηγήθηκε στην παρακμή.\nΟι δύο κωμικοί πήραν διαφορετικούς δρόμους αλλά από τη στιγμή που δεν ήταν πια μαζί, δεν μπόρεσαν να βρουν και την ανάλογη επιτυχία. Τελευταία ευκαιρία για μια ανάκαμψή τους τούς δόθηκε το 1953, όταν συμφώνησαν να κάνουν μια περιοδεία στην Αγγλία με απώτερο στόχο μια τελευταία μεγάλου μήκους ταινία.\nΗ ταινία εξετάζει τη σχέση τους έτσι όπως είχε διαμορφωθεί ενώ είχαν πια μεγαλώσει, βαρύνει, χάσει την παλιά τους αίγλη. Είναι μια συγκινητική αν και κάπως ακαδημαϊκά φτιαγμένη ταινία πάνω σε δύο διάσημους μεροκαματιάρηδες της κωμωδίας, τους οποίους υποδύονται με πραγματική χημεία μεταξύ τους ο Στιβ Κούγκαν (Λιγνός) και ο Τζον Σ. Ράιλι (Χοντρός).\nΑΘΗΝΑ: TOWN CINEMAS – ΟΛΑ ΤΑ VILLAGE – ODEON STARCITY – ΑΘΗΝΑΙΟΝ – ΑΕΛΛΩ – ΝΑΝΑ – ΑΙΓΛΗ ΧΑΛΑΝΔΡΙ – ΤΡΙΑ ΑΣΤΕΡΙΑ – ΜΙΚΡΟΚΟΣΜΟΣ – ΛΑΜΠΡΟΣ ΚΩΝΣΤΑΝΤΑΡΑΣ – ΖΕΑ – WEST CITY – INTEAΛ – ΑΝΟΙΞΗ – ΒΑΡΚΙΖΑ – CINERAMA ΘΕΣ/ΚΗ: VILLAGE COSMOS – ODEON ΜΑΚΕΔΟΝΙΑ – ODEON ΠΛΑΤΕΙΑ\n(Serenity, ΗΠΑ, 2019). Ψυχολογικό θρίλερ του Στίβεν Νάιτ.\nΔεν θα περάσει πολλή ώρα από τη στιγμή που ο θεατής θα αρχίσει να αντιλαμβάνεται ότι κάτι πολύ αλλόκοτο υπάρχει στην ιστορία του Μπέικερ Ντιλ (Μάθιου Μακόναχι), ενός μοναχικού βετεράνου του πολέμου στο Ιράκ που πλέον ζει μισθώνοντας το σκάφος του για το κυνήγι μεγαλόσωμων ψαριών (τόνοι, ξιφίες, καρχαρίες), απομονωμένος από τον υπόλοιπο κόσμο στο νησί Πλίμουθ.\nΗ πρώην γυναίκα του (Αν Χάθαγουεϊ), με την οποία έχει κάνει ένα παιδί, τον πλησιάζει και του προτείνει να σκοτώσει τον νυν πάμπλουτο σύζυγό της (Τζέισον Κλαρκ) που την κακοποιεί και ταλαιπωρεί το παιδί τους.\nΟμως κάτι δεν κολλά στην όλη ιστορία. Αναρωτιέσαι, ας πούμε, πώς και ο νυν σύζυγος δεν ξέρει τίποτε για τον ίδιο τον Μπέικερ; Και γιατί ένας άνθρωπος με τόσα λεφτά που θέλει να κυνηγήσει τόνο καταλήγει σε μια σακαράκα όπως το σκάφος του Μπέικερ; Και ποιος είναι ο ρόλος ενός μυστηριώδους τύπου με το κοστούμι (Τζέρεμι Στρονγκ) που ξέρει για το σχέδιο της γυναίκας και το λέει στον πρώην σύζυγό της; Αργότερα, όταν η ταινία αρχίζει να δείχνει τις πραγματικές της προθέσεις της και ενώ ο Μπέικερ όπως ο αστυνομικός Τέντι Ντάνιελς του Λεονάρντο Ντι Κάπριο στο «Νησί των καταραμένων» οδηγείται προς την πλήρη κατάρρευση, όλες αυτές οι απορίες βρίσκουν την απάντησή τους.\nΓιατί το «Νησί της αποπλάνησης», τόσο στην πλοκή του όσο και ως ταινία, είναι πέρα από κάθε τι ένα παιχνίδι μυαλού που πατά όχι και με τόση σιγουριά στα ίχνη και στο στυλιζάρισμα ενός παραδοσιακού φιλμ νουάρ.\nAΘHNA: ΝΙΡΒΑΝΑ – ΟΛΑ ΤΑ VILLAGE – ΑΕΛΛΩ – ODEON ΜΑΡΟΥΣΙ – ΤΡΙΑ ΑΣΤΕΡΙΑ – ODEON ΙΛΙΟΝ – ΦΟΙΒΟΣ – WEST CITY – ΣΠΟΡΤΙΝΓΚ – ΝΑΝΑ – ODEON STARCITY – ODEON ΓΛΥΦΑΔΑ ΘΕΣ/ΚΗ: ΒΑΚΟΥΡΑ – ODEON ΠΛΑΤΕΙΑ – ODEON ΜΑΚΕΔΟΝΙΑ – VILLAGE COSMOS – CINEMA ONE\n(Hitler Versus Picasso and the others, Ιταλία/ Γαλλία/ Γερμανία, 2018). Ντοκιμαντέρ του Κλάουντιο Πόλι.\nTo ενδιαφέρον αυτό ντοκιμαντέρ μιλάει για τη λεηλασία της πολιτισμικής κληρονομιάς της Ευρώπης από τους ναζιστές, οι οποίοι κατά τη διάρκεια του Β’ Παγκοσμίου Πολέμου άρπαξαν εκατοντάδες χιλιάδες πίνακες και άλλα έργα τέχνης από μουσεία ή προσωπικές συλλογές – ιδίως Εβραίων.\nΕνα από τα ερωτήματα που το ντοκιμαντέρ προσπαθεί να φωτίσει είναι τι απέγιναν αυτοί οι θησαυροί, καθώς δεκάδες χιλιάδες έργα από τα περίπου 600.000 που εκλάπησαν εξακολουθούν να αγνοούνται. Στο πρώτο μέρος η ταινία με σκηνές αρχείου δείχνει την ασυγκράτητη βουλιμία των ναζιστών για τα έργα τέχνης (ειδικά από τον Χέρμαν Γκέρινγκ, τον αρχηγό της Λούφτβάφε) και αργότερα εστιάζει σε μερικές μεμονωμένες ιστορίες κλοπών, σε Γαλλία και Ολλανδία.\nΑνάμεσά τους εκείνη του διάσημου συλλέκτη και εμπόρου τέχνης Πολ Ρόζενμπεργκ, στην κατοχή του οποίου βρισκόταν η «Καθιστή γυναίκα» του Ματίς που εκλάπη από τους ναζί και το χαϊλάιτ του ντοκιμαντέρ η περίπτωση των κλεμμένων έργων που βρέθηκαν στο σπίτι του Κορνέλιους Γκούρλιτ στο Μόναχο το 2012: 1.280 έργα τέχνης βρίσκονταν κρυμμένα εκεί, όλα κλοπές του πατέρα του Χίλντεμπραντ Γκούρλιτ, ο οποίος ήταν έμπορος τέχνης, συνεργάτης των ναζιστών.\nΗ αφήγηση είναι του ιταλού ηθοποιού Τόνι Σερβίλο, αλλά η φωνή του έλληνα αφηγητή της μεταγλώττισης έχει τη ζεστασιά προγράμματος κομπιούτερ.\nAΘHNA: ΔΙΑΝΑ – ΑΙΓΛΗ – ΔΑΝΑΟΣ – ΜΙΚΡΟΚΟΣΜΟΣ\n(Replicas, ΗΠΑ, 2017), του Τζέφρεϊ Νάχμανοφ.\nΕνας επιστήμονας (Κιάνου Ριβς) που δουλεύει πάνω σε κυβερνητικό πρόγραμμα με στόχο την επαναφορά των νεκρών στον κόσμο των ζωντανών, θα κάνει πειράματα πάνω στα πτώματα των μελών της οικογένειάς του που σκοτώθηκαν σε τροχαίο όπου οδηγούσε ο ίδιος. Μια ιδέα που από μόνη της ακούγεται υπερβολική, μετουσιώνεται σε αυτή τη φτηνιάρικη παραλλαγή του μύθου του Φρανκενστάιν, στην οποία όλα γίνονται πολύ εύκολα, πολύ πρόχειρα και χωρίς τίποτε το κινηματογραφικά γοητευτικό στην όλη διαδικασία.\nΑΘΗΝΑ: VILLAGE MALL – VILLAGE ΡΕΝΤΗ – ODEON STARCITY – ODEON ΙΛΙΟΝ – ΑΕΛΛΩ – ΝΑΝΑ – TOWN CINEMAS ΘΕΣ/ΚΗ: VILLAGE COSMOS – ODEON ΠΛATEIA – ODEON MAKEΔONIA\n(On the basis of sex, ΗΠΑ, 2018),\nτης Μίμι Λέντερ.\nΚινηματογραφική «αναπαράσταση» της πραγματικής ιστορίας της δικηγόρου Ρουθ Μπέιντερ Γκίνσμπουργκ (Φελίσιτι Τζόουνς), η οποία αγωνίστηκε για την ισότητα στα δικαιώματα ανδρών και γυναικών στοχεύοντας στην αλλαγή του τρόπου αντιμετώπισης των σεξουαλικών διακρίσεων από τα δικαστήρια.\nΑΘΗΝΑ: ΑΒΑΝΑ – ΓΑΛΑΞΙΑΣ – ΚΗΦΙΣΙΑ – ODEON EMBASSY – ΘΕΣ/ΚΗ: ΟΛΥΜΠΙΟΝ


Περιεχόμενα / Εργασία με πίνακες / Χαρτογράφηση του πίνακα\nΕικ. 1: Τμήματα του πίνακα\nΈνας πίνακας έχει τα επόμενα τμήματα (εικ. 1):\nΑπό προεπιλογή, οι πίνακες στο Word διαθέτουν ένα μαύρο περίγραμμα πάχους ½στ., με μονή συνεχή γραμμή, το οποίο εκτυπώνεται. Αν δεν θέλετε να εμφανίζεται το περίγραμμα μπορείτε να το καταργήσετε.\nΤα σημάδια τέλους κελιού και τα σημάδια τέλους γραμμής είναι μη εκτυπώσιμοι χαρακτήρες που εμφανίζονται κάνοντας κλικ στο κουμπί Εμφάνιση όλων (¶) της καρτέλας Κεντρική. Σε αυτά είναι αποθηκευμένες οι πληροφορίες μορφοποίησης χαρακτήρα και παραγράφου των περιεχομένων των κελιών:\nγραμμή, στήλη, κελί, στοίχιση, ταξινόμηση, ύψος γραμμής, πλάτος στήλης, εμφάνιση όλων, χήρα, ορφανή


Central Coast - Ενοικιαζόμενα για Διακοπές και Καταλύματα - Νέα Νότια Ουαλία, Αυστραλία | Airbnb\nΕνοικιαζόμενοι χώροι για διακοπές στην τοποθεσία Central Coast\nCentral Coast – Κορυφαία ενοικιαζόμενα για διακοπές\nΤα μπροστινά καθίσματα για να βρείτε την ειρήνη και την οπτική απόλαυση, καθώς η ομορφιά του δάσους συναντά τον Ειρηνικό Ωκεανό. Δείτε τον ήλιο να ανατέλλει και το φεγγάρι να φωτίζει τον ωκεανό. Η Copa Cabana είναι μια ελεύθερη κατοικία, που βρίσκεται στο μπροστινό μισό ενός τετραγώνου που στεγάζει μια δεύτερη κατοικία πίσω και εντελώς διαχωρισμένη από την Cabana. Τα μικρά σκυλιά είναι ευπρόσδεκτα, αλλά παρακαλούμε να μας ενημερώσετε ΠΡΙΝ ΑΠΌ την κράτηση, ώστε να μπορούμε να κανονίσουμε μια ειδική προσφορά για να φιλοξενήσει το φίλο σας μανία. Θα υπάρξει επιπλέον χρέωση 125 $.\nΣε απόσταση 10 λεπτών με το αυτοκίνητο για να Terrigal Beach απομονωμένο 1 υπνοδωμάτιο καταφύγιο μας βρίσκεται σε 2,5 στρέμματα στην ημι-αγροτική περιοχή του Holgate στην Κεντρική Ακτή της NSW (περίπου 1 ώρα βόρεια του Σίδνεϊ). Απολαύστε την ηρεμία και την ησυχία, τους ήχους των πουλιών και το φως του ήλιου στο βόρειο κατάστρωμα που έχει θέα 180 μοιρών, ιδιωτικό θάμνο. 3 λεπτά με το αυτοκίνητο στο μεγάλο εμπορικό κέντρο Erina Fair, με Woolies, Coles, Aldi, Hoyts...\nΔημοφιλείς παροχές σε ενοικιαζόμενα για διακοπές στην πόλη Central Coast\nΆλλα εξαιρετικά ενοικιαζόμενα για διακοπές στην τοποθεσία Central Coast\nOCEAN VIEW APARTMENT (Εκπληκτική θέα στην παραλία)\n🏝Παραλία Terrigal🏝 Πολυτέλεια δίπλα στην παραλία\nΠαραλία, καφετέριες και εστιατόρια σε μικρή απόσταση με τα πόδια.\nΤο γραφικό εξοχικό σπίτι\nΠολυτελής βίλα στούντιο - με τα πόδια από την παραλία\nSoul of Terrigal - Περπατήστε προς τα πάντα!\nΦωτεινό, ευρύχωρο, χαλαρωτικό στούντιο στον κήπο\nΑπόλυτο καταφύγιο στην προκυμαία με δική του πισίνα\nΓαλήνιο και χαλαρό δωμάτιο queen size\nBondi Beach61 χλμ\nBlue Mountains106 χλμ\nSydney Harbour57 χλμ\nHunter Region131 χλμ\nPalm Beach29 χλμ\nNelson Bay95 χλμ


Τι «Μαγειρεύει» ο Καραγκιόζης; | Θέατρο σκιών\nΤι «Μαγειρεύει» ο Καραγκιόζης;\nΜαΐου 9, 2016 georgiavenus\tΣχολιάστε\nΕίναι πολλοί οι λόγοι που επέλεξα να προσδιορίσω την τέχνη του Καραγκιόζη μέσα από τη μαγειρική. Αρχικά είναι η έννοια του μάγειρα-Καραγκιοζοπαίχτη, ύστερα τα υλικά-φιγούρες και τέλος το αλάτι ως η ουσία κάθε γεύματος-παράστασης.\nΞεκινώντας από τον μάγειρα η ιδέα για αυτή την σύγκριση μου ήρθε όταν παρατήρησα τον Άθω Δανέλη να φτιάχνει την σκηνή φορώντας μία ποδιά σαν αυτές του μαγειρέματος και έβγαζε από μέσα καρφίτσες. Ήταν σαν ένα ένα τα υλικά να εμφανίζονταν μπροστά μου όπως όταν διαβάζεις μια συνταγή και βγάζεις τα υλικά στο τραπέζι και τα τοποθετείς χωρίς ακόμα να ξέρεις τι θα προκύψει. Στην περίπτωση του Καραγκιόζη θα προκύψει μία μαγευτική σκηνή που είτε έχεις δει μπροστά σου να παίρνει ζωή καθώς συναρμολογείται είτε όχι το αποτέλεσμα είναι το ίδιο. Ίσως στην δεύτερη περίπτωση να σε τρώει η περιέργεια στο πως φτιάχτηκε όπως και στο φαγητό. «Μάγειρας» όμως είναι και ο ίδιος ο Καραγκιόζης. Ο αγαπημένος μας ήρωας λατρεύει να σκαρφίζεται καταστάσεις και να ανακατεύει τους χαρακτήρες στην σκηνή. Πιο συγκεκριμένα είναι ένας νηστικός μάγειρας. Η ουσία είναι να παραμένει ο Καραγκιόζης μας νηστικός και πεινασμένος έτσι ώστε να ξεδιπλωθεί στην σκηνή μία ιστορία στην οποία ο πρωταγωνιστής μας θα ψάχνει τρόπους να γεμίσει το στομάχι του και των παιδιών του διότι και η φασολάδα και τα φασόλια καλά είναι αλλά για πόσο; Το σλόγκαν «Θα φάμε θα πιούμε και νηστικοί θα κοιμηθούμε» που έχει ταξιδέψει σε όλη την Ελλάδα και τον κόσμο, περιλαμβάνει σε μία πρόταση όλη την προσπάθεια του Καραγκιόζη που θα φάει θα πιει αλλά και πάλι στο τέλος θα γυρίσει νηστικός σπίτι έτσι ώστε μία νέα ιστορία να αναδυθεί και ο ίδιος να παραμένει αιώνιος.\nΌσον αφορά τώρα τα υλικά και η σύνδεσή τους με τις φιγούρες. Στην τέχνη του Καραγκιόζη σίγουρα κύριο λόγο έχει ο ίδιος ο Καραγκιόζης πολλές φορές χωρίς αυτόν η παράσταση είναι ελλιπής γι αυτό και είναι και ελάχιστες οι παραστάσεις που δεν εμφανίζεται. Ωστόσο η παράσταση γεμίζει με χρώματα και μουσικές με την εισαγωγή κι άλλων χαρακτήρων, όπως ο Χατζηαβάτης, ο Μπάρμπα-Γιώργος, ο Διονύσιος, ο Μορφωνιός, ο Σταύρακας κ.α. Όπως και στην μαγειρική βλέπουμε και εδώ πως μία παράσταση έχει εμπλουτιστεί με διάφορα «υλικά». «Υλικά» άλλοτε γλυκά (βεζυροπούλα) άλλοτε γλυκόξινα (Χατζηαβάτης) άλλοτε αλμυρά (Μπάρμπα-Γιώργος) άλλοτε πικρά (Μορφωνιός). Χωρίς αυτά όμως το γεύμα δεν θα έδενε και το αποτέλεσμα θα ήταν άνοστο. Όλοι αυτοί οι χαρακτήρες που εμφανίζονται στα έργα του Καραγκιόζη με τα ρούχα τους, τις προφορές τους και αυτά που ο καθένας αντιπροσωπεύει φτιάχνουν όλοι μαζί ένα μεγάλο και ποικιλόμορφο τραπέζι. Χαρακτηριστικό παράδειγμα δείπνου αποτελεί ο «Γάμος του Καραγκιόζη» καθώς εμφανίζονται στο έργο ήρωες από κάθε λογής τόπο δίνοντας εκτός από ποικιλία στο μεγάλο μας γαμήλιο τραπέζι αλλά και μυρωδιές και ήχους και τραγούδια με αποτέλεσμα να διαδραματίζεται μπροστά μας ένα οικουμενικό γλέντι.\nΣίγουρα για να πετύχει μία παράσταση Καραγκιόζη χρειάζεται ποικιλία διότι και ο κόσμος που την παρακολουθεί είναι ποικιλόμορφος. Παρ’ όλα αυτά χωρίς τον ίδιο τον Καραγκιόζη όπως προαναφέρθηκε είναι σαν το φαγητό χωρίς το αλάτι. Όσο το αλάτι δίνει αυτό το κάτι παραπάνω στο γεύση τόσο και ο Καραγκιόζης. Βέβαια ο ήρωας μας δεν είναι σε καμία περίπτωση αόρατος από το μάτι αντιθέτως μας κάνει αισθητή την παρουσία του και αυτό μας αρέσει. Τελικά μήπως το αλάτι είναι ο καραγκιοζοπαίχτης; Πίσω από την σκηνή, καλά κρυμμένος, αλλά συγχρόνως κινεί όλες τις φιγούρες δίνοντάς τους ουσία, δίνοντάς τους ζωή. Είναι αόρατος από εμάς αλλά και ταυτόχρονα ορατός-αισθητός όπως και το αλάτι. Όπως και στην μαγειρική έτσι και στην σκηνή όσο οι δύο «μάγειρές» μας παίζουν, ο Καραγκιοζοπαίχτης κάθε φορά προσθέτει ολοένα καινούριο υλικό κατά τη διάρκεια της παράστασης. Αυτοσχεδιάζει, μπορεί να του βγει πιο αλμυρό ή πιο γλυκό. Το αποτέλεσμα πλέον δεν είναι στο χέρι του, αυτό θα κριθεί από το κοινό, από αυτούς που θα το δοκιμάσουν. Αν το κοινό αρέσκεται στο αλμυρό έχει καλώς αλλιώς ο «μάγειράς» μας θα πρέπει να βρει άλλη συνταγή.\nΚλείνοντας, άξιο παρατήρησης είναι πως η μαγειρική σε κάθε τόπο της Ελλάδας έχει διαφορετικά χαρακτηριστικά αλλά και για κάθε περίσταση το συγκεκριμένο πιάτο. Θα μπορούσε κανείς να την θεωρήσει και ως μία λαϊκή «τέχνη», που συνεχίζει και περνά από την μία γενιά στην άλλη πάντα σύγχρονη αλλά και πάντα παλιά. Το ίδιο ακριβώς ισχύει και για το θέατρο σκιών και τον Καραγκιόζη. Αναδύεται και συνεχίζει και θα συνεχίζει όσο οι άνθρωποι τον εμπλουτίζουν αλλά ταυτόχρονα τον κρατούν αυθεντικό μέσα στις καρδιές τους.\nΠροηγούμενες δημοσιεύσειςΟ ΡΕΑΛΙΣΤΗΣ ΚΑΡΑΓΚΙΟΖΗΣΕπόμενες δημοσιεύσειςΚαραγκιόζης: Ένα διαχρονικό σύμβολο του Έλληνα


ΠΑΟΚ – Μπεσίκτας: Δυο γκολ κι ασίστ ο Τζόλης, χαμένο πέναλτι και 3-1 – Βίντεο - Sputnik Ελλάδα\n08:49 30 ΣΕΠΤΕΜΒΡΙΟY 2020\n21:58 25.08.2020 Λήψη σύντομου url\n«Χορταστικό» από κάθε άποψη το πρώτο μέρος, με σόου του μικρού στη βροχερή Τούμπα, τέσσερα γκολ συνολικά και τον Άκπομ να αστοχεί σε πέναλτι στο 41’.\nΟνειρώδες ήταν το πρώτο μισάωρο του αγώνα για τον Χρήστο Τζόλη και τον ΠΑΟΚ.\nΠΑΟΚ – Μπεσίκτας: Ο Τζόλης ανοίγει το σκορ για τον Δικέφαλο - Βίντεο\nΟ 18χρονος άσος του ΠΑΟΚ μετά το 1-0 στο 7’ έβαλε και το 2-0 στο 24’.\nΟ Πέλκας βρήκε τον Άκπομ και ο Άγγλος έδωσε στον νεαρό πάνω στην γραμμή για να γράψει το 2-0 με άψογο πλασέ.\nΠροτού καταφέρει να συνέλθει η Μπεσίκτας έγινε το 3-0 στο 30’.\nΣε μια αντεπίθεση για τον Δικέφαλο, ο Τζόλης πάτησε περιοχή στα αριστερά και βρήκε τον Δημήτρη Πέλκα που από κοντά πλάσαρε για το τρίτο γκολ.\nΗ Μπεσίκτας έβγαλε αντίδραση εξαιτίας κακής αμυντικής αντίδρασης. Σέντρα του Λενς από λάθος του Γιαννούλη και εξαιρετικό τελείωμα του Καναδού για το 3-1.\nΣτο 41’ ο Γουέλιτον κλώτσησε τον Άκπομ και σωστά δόθηκε η παράβαση, όμως ο Ερσίν έπεσε στη δεξιά του γωνία και νίκησε τον Άγγλο επιθετικό του ΠΑΟΚ.\nΤούμπα, Champions League, Μπεσίκτας, ΠΑΟΚ


Νατάσα Βαρελά: Δάκρυα για τον ξανθό «άγγελο» της τηλεόρασης\n20-08-2018 | 10:27πμ\n❱❱ Δάκρυα για τον πρόωρο χαμό από διάτρηση στομάχου της 33χρονης παρουσιάστριαςτου Νew TV Nατάσας ΒαρελάΤα μεγάλα εκφραστικά γαλάζια μάτια της και το λαμπερό χαμόγελό της φώτιζαν πάντα όλους όσοι βρίσκονταν δίπλα της και είχαν τη χαρά να συνεργάζονται μαζί της.\nΚαι όμως η Νατάσα Βαρελά, το γλυκό πανέμορφο κορίτσι, που εργαζόταν ώρες ατελείωτες τόσο μπροστά όσο και πίσω από τις κάμερες, δεν είναι πια ανάμεσά σας.\nΗ παρουσιάστρια και δημοσιογράφος έφυγε χθες τα ξημερώματα από τη ζωή τόσο άδικα, σε ηλικία μόλις 33 ετών, βυθίζοντας στο πένθος τους γονείς της, φίλους και συναδέλφους. Στο άκουσμα της τραγικής είδησης όλοι λύγισαν. Κανείς δεν μπορούσε να πιστέψει ότι το Νατασάκι, το υπέροχο αυτό κορίτσι, ο «ξανθός άγγελος» της TV, έσβησε από τη μια στιγμή στην άλλη.\nΣύμφωνα με πληροφορίες, τις τελευταίες ημέρες η ίδια φέρεται ότι αντιμετώπιζε κάποιες στομαχικές διαταραχές στις οποίες ούτε η ίδια ούτε και οι γονείς της έδωσαν ιδιαίτερη σημασία.\nΟμως χθες, περίπου στις τρεις τα ξημερώματα, αισθάνθηκε αδιαθεσία. Ανέβασε πυρετό και οι πόνοι στο στομάχι έγιναν αφόρητοι. Οι γονείς της τη μετέφεραν άμεσα στο νοσοκομείο σε άσχημη κατάσταση.\nΠερίπου δύο ώρες αργότερα οι γιατροί τούς ανακοίνωσαν το θλιβερό μαντάτο. Οπως είπαν στον πατέρα της, η Νατάσα είχε διάτρηση στομάχου και παρά τις υπεράνθρωπες προσπάθειες που κατέβαλαν δεν μπόρεσαν να την κρατήσουν στη ζωή. Τα γαλάζια μάτια της έκλεισαν για πάντα. Ωστόσο προβληματισμό προκαλεί το γεγονός ότι η Νατάσα δεν είχε κάποιο πρόβλημα υγείας, και είναι περίεργο πώς ξαφνικά έπαθε διάτρηση.\nΗ Νατάσα Βαρελά έμενε μόνιμα στα Μέγαρα και καθημερινά πηγαινοερχόταν στη δουλειά της κάνοντας αρκετά χιλιόμετρα. Ποτέ δεν σκέφτηκε να νοικιάσει σπίτι στην Αθήνα. Ηθελε να βρίσκεται κοντά στους γονείς της και ας έκανε ατέλειωτα χιλιόμετρα καθημερινά.\nΤο τελευταίο διάστημα η Νατάσα Βαρελά εργαζόταν ως παρουσιάστρια και δημοσιογράφος στο New TV του Φίλιππου Βρυώνη, όπου παρουσίαζε μαζί με τη Βασιλική Πετρίδου εκπομπή με θέματα υγείας. Η δημοσιογραφική πορεία της ξεκίνησε το 2006 στην εφημερίδα «Η Χώρα», ενώ στη συνέχεια εργάστηκε στο ελεύθερο ρεπορτάζ της εφημερίδας «Financial Box». Παράλληλα απασχολήθηκε για σύντομο χρονικό διάστημα σε ένθετο της εφημερίδας «Αδέσμευτος Τύπος», ενώ από τον Μάιο του 2007 και επί σειρά ετών δούλεψε στο EXTRA 3, όπου παρουσίαζε το βραδινό δελτίο ειδήσεων. Επειτα εργάστηκε για αρκετό καιρό στο EPSILON TV, όπου παρουσίαζε δελτία ειδήσεων και ιατρικά θέματα. Σπούδασε στο Οικονομικό Πανεπιστήμιο αλλά και στο Εθνικό και Καποδιστριακό Πανεπιστήμιο στο Τμήμα Μέσων Ενημέρωσης. Δούλευε σκληρά και το γλυκό της χαμόγελο δεν έφευγε ποτέ από το πρόσωπό της.\nΤην είδηση του θανάτου της γνωστοποίησε μέσω facebook ο δημοσιογράφος Γιάννης Παπαγιάννης.\n«Οταν σε ξυπνάει ξημερώματα Κυριακής ο πατέρας ενός άτυχου 33χρονου κοριτσιού, το οποίο πέθανε εντελώς ξαφνικά, για να σου ανακοινώσει τον θάνατό του, τι λόγια να βρεις για να παρηγορήσεις τον άνθρωπο αυτόν; Είμαι πολύ περήφανος που σε βοήθησα επαγγελματικά. Το άξιζες γιατί ήσουν κορίτσι με ήθος και συνέπεια. Καλό ταξίδι, Νατάσα Βαρελά. Πέθανες πολύ νέα, πριν προλάβεις να δημιουργήσεις οικογένεια. Η ζωή είναι άδικη για πολλούς ανθρώπους. Και με εσένα ήταν πολύ σκληρή. Κρίμα…»\nΤα συλλυπητήριά του για τον θάνατο της δημοσιογράφου Νατάσας Βαρελά εξέφρασε ο κυβερνητικός εκπρόσωπος Δημήτρης Τζανακόπουλος. «Για τον πρόωρο χαμό της δημοσιογράφου Νατάσας Βαρελά θερμά συλλυπητήρια στην οικογένεια και στους οικείους της» αναφέρει στη σχετική δήλωσή του.


Περιπολικό Ανοιχτής Θαλάσσης "ΓΑΥΔΟΣ" το πιο σύγχρονο στο στόλο του Λιμενικού - βιντεο\nΤη Ρόδο επισκέφθηκε η ναυαρχίδα του λιμενικού σώματος\nΤο πλοίο, το οποίο θεωρείται ότι το πιο σύγχρονο στο στόλο του Λιμενικού Σώματος - Ελληνική Ακτοφυλακή, εντάχθηκε στον επιχειρησιακός σχεδιασμό το Δεκέμβριο του 2015 για να ενισχύσει την θαλάσσια αστυνόμευση και τις αποστολές έρευνας και διάσωσης εντός των ελληνικών και ευρωπαϊκών θαλασσίων συνόρων και έχει προχωρήσει στη διάσωση 891 προσφύγων ενώ μετά τη τελετή επρόκειτο να επιστρέψει στην «έδρα» του στη Λέσβο. Το έργο της ναυπήγησης συγχρηματοδοτήθηκε από το Ταμείο Εξωτερικών Συνόρων της Ευρωπαϊκής Ένωσης με περίπου 82,5% συμμετοχή ενώ το υπόλοιπο ποσό χρηματοδοτήθηκε με εθνικούς πόρους. Το συνολικό κόστος ήταν περίπου 29 εκατομμύρια ευρώ. Σύμφωνα με πληροφορίες είχε παραγγελθεί πριν από περίπου δυο χρόνια και εντάσσονταν στο εξοπλιστικό πρόγραμμα που είχε σχεδιάσει ο τότε υπουργός Ναυτιλίας κ. Μιλτιάδης Βαρβιτσιώτης. Όπως αναφέρεται στο σημείωμα το «Γαύδος» είναι ένα σύγχρονο ταχύπλοο πλοίο με καινοτόμο σχεδιασμό.\nΟι γραμμές της γάστρας του πλοίου έχουν βελτιστοποιηθεί για πολύ υψηλές επιδόσεις και με την ειδικά σχεδιασμένη πλώρη τύπου πέλεκυ (axe bow) το πλοίο διακρίνεται για την άριστη αξιοπλοϊα του». Έχει 25 άτομα πλήρωμα (ανάμεσα του και τρεις γυναίκες), έχει ολικό μήκος 57,52 μέτρα, πλάτος 9,55 μέτρα ενώ η επιχειρησιακή ταχύτητα του είναι 27 κόμβοι και η μέγιστη ταχύτητα 32 κόμβοι. Στον χαιρετισμό του ο Αρχηγός του Λιμενικού Σώματος Αντιναύαρχος Λ.Σ. κ. Αθανάσιος Αθανασόπουλος σημείωσε μεταξύ άλλων ότι «η ενσωμάτωση του σκάφους στον επιχειρησιακό βραχίονα του Σώματος αποτελεί ένα μεγάλο εκσυγχρονιστικό έργο για την οικογένεια του Λιμενικού. Για την απόκτηση του σκάφους καταβλήθηκαν επίμονες προσπάθειες» προσθέτοντας ότι με συναντίληψη και συστράτευση επιτυγχάνονται στόχοι και ολοκληρώνονται έργα.\nΤο όνομα «Γαύδος», όπως είπε, και η παρουσία της δημάρχου της νήσου αποτυπώνει το στόχο αυτό. Από την πλευρά του ο υπουργός Ναυτιλίας και Νησιωτικής Πολιτικής κ. Θοδωρής Δρίτσας ανέφερε ότι το σκάφος αυτό «έρχεται να καταδείξει την αποτελεσματικότητα της Ελληνικής Πολιτείας διαχρονικά και την εγρήγορση για την αντιμετώπιση κρίσεων και δύσκολων αναγκών που απαιτούνται με βάση τις εξελίξεις. Εκ μέρους του πρωθυπουργού της Ελλάδας Αλέξη Τσίπρα χαιρετίζω αυτή τη σημαντική στιγμή της ονοματοδοσίας και μεταφέρω την ευαρέσκειά του και στήριξη του». Αναφερόμενος στο θέμα των μεταναστευτικών ροών είπε ότι έχει λάβει πρωτοφανείς διαστάσεις με δραματικές κοινωνικές και ανθρωπιστικές συνέπειες και η διαχείριση είναι εξαιρετικά δύσκολη και δεν μπορεί παρά να ανάγεται σε θέμα πρώτιστης σημασίας για την ελληνική πολιτεία αλλά και για την υπόλοιπη Ευρώπη.\nΣυμπλήρωσε ακόμη ότι δεκαετίες ολόκληρες ίσως και ολόκληρο αιώνα είχαμε να ζήσουμε ανάλογα συμβάντα. Για τις προσφυγικές ροές από τη Συρία τόνισε ότι δεν είναι ένα απλό γεγονός, είναι πράγματι μια τεράστια ανθρώπινη εποποιία που δοκιμάζει τους πάντες πολλαπλά όμως όχι μόνο την αντοχή των κατακτήσεων της ανθρωπότητας, αλλά κυρίως της Ευρώπης. Στη τελετή παραβρέθηκε η δήμαρχος Γαύδου κυρία Ευαγγελία Καλλίνικου η οποία επεσήμανε ότι: «Οι κάτοικοι της Γαύδου σας ευχαριστούμε από καρδιάς για την τιμή που μας κάνατε δίνοντας το όνομα του νησιού μας στο νέο πλοίο του λιμενικού σώματος. Για μένα προσωπικά είναι τιμή να παρίσταμαι ως ανάδοχος του πλοίου. Όλοι εμείς οι νησιώτες γινόμαστε αποδέκτες των υπηρεσιών που παρέχουν τα πλοία και το πλήρωμα των πλοίων του Λιμενικού. Πολλές φορές έχουν σώσει ζωές μεταφέροντας ασθενείς που από τα ακριτικά νησιά δεν υπάρχει άλλως τρόπος διακομιδής σε κάποιο νοσοκομείο. Πολλές φορές αυτό γίνεται σε αντίξοες καιρικές συνθήκες και ευχαριστούμε που νοιώθουμε το Λιμενικό δίπλα μας».


Ede - Ξενοδοχεία: 28 φθηνές προσφορές ξενοδοχείων στην πόλη Ede, Ολλανδία\nΞενοδοχεία στην τοποθεσία Ede\nΨάξτε και συγκρίνετε ξενοδοχεία στην τοποθεσία Ede από εκατοντάδες ταξιδιώτικες σελίδες για να εξοικονομήσετε χρήματα\nΔημοφιλή ξενοδοχεία στην τοποθεσία Ede\nDorpsstraat 13, Lunteren, Gelderland, Ολλανδία\n5,7 χλμ. από το κέντρο της πόλης, Ede\nΚαλόΒάσει 717 κριτικών\nΤο Parkhotel Hugo de Vries βρίσκεται σε ιδανική τοποθεσία σε ήρεμο περιβάλλον της πόλης Lunteren, μόλις 20 λεπτά με το αυτοκίνητο από Ρήνος. Επιπλέον, διαθέτει αποθήκευση αποσκευών, σάουνα και υπηρεσίες πλυσίματος ρούχων.\nΚαι τα 28 ξενοδοχεία στην τοποθεσία Ede\nEde - Συμβουλές για κράτηση ξενοδοχείου\nEde - Μέση τιμή:\n55€ - 136€\nΞενοδοχεία με την καλύτερη βαθμολογία στην τοποθεσία Ede\n0,5 χλμ. από το κέντρο της πόλης, Lunteren\nΤα φθηνότερα ξενοδοχεία στην τοποθεσία Ede, Gelderland\nΠού να μείνετε στην τοποθεσία Ede\nEde - Κοντινές πόλεις\nEde - Συχνές ερωτήσεις για ταξίδια\nEde - Ποια είναι τα καλύτερα ξενοδοχεία;\nΤο Parkhotel De Bosrand είναι πολύ δημοφιλές ξενοδοχείο στην τοποθεσία Ede με βαθμολογία 8,1 από 1.631 κριτικές. Τα Parkhotel Hugo de Vries (7,8 από 716 κριτικές) και Van Der Valk Hotel Veenendaal (8,8 από 786 κριτικές) έχουν επίσης υψηλή βαθμολογία στην τοποθεσία Ede, με βάση τις πρόσφατες κριτικές από χρήστες της HotelsCombined.\nEde - Πόσο κοστίζει ένα ξενοδοχείο;\nΗ μέση τιμή ενός ξενοδοχείου στην περιοχή Ede είναι 130€/βράδυ με βάση τις αναζητήσεις στη HotelsCombined τις τελευταίες 3 ημέρες.\nEde - Πόσο κοστίζει ένα φθηνό ξενοδοχείο;\nΣύμφωνα με τις αναζητήσεις στη HotelsCombined τις τελευταίες 3 ημέρες, τα φθηνά ξενοδοχεία στην περιοχή Ede ξεκινούν μόλις από 60€/βράδυ, ανάλογα με το πόσο δημοφιλείς είναι οι ημερομηνίες ταξιδιού σας.


Σύμφωνα με τον Ν.1404/1983 σε κάθε ΤΕΙ έχει ιδρυθεί Σπουδαστική Λέσχη που έχει σκοπό την υλοποίηση των σπουδαστικών παροχών και διευκολύνσεων και γενικότερα τη μέριμνα για τη διαβίωση, την πολιτιστική καλλιέργεια και την άθληση των σπουδαστών.\nΗ σπουδαστική λέσχη μεριμνά για τη σίτιση και στέγαση των σπουδαστών και τη χορήγηση υποτροφιών και ατόκων δανείων στους σπουδαστές με κριτήριο την οικονομική τους κατάσταση σε συνδυασμό με την επίδοσή τους στις σπουδές.\nΣτους σπουδαστές παρέχονται ακόμα: πλήρης ιατροφαρμακευτική και νοσοκομειακή περίθαλψη (ΠΔ 185/1984) και διευκολύνσεις για τις μετακινήσεις τους σε όλη την διάρκεια του ακαδημαϊκού έτους.\nΛεπτομερείς πληροφορίες για τις παροχές της Σπουδαστικής Λέσχης του ΤΕΙ Ανατολικής Μακεδονίας και Θράκης δίνονται από τη γραμματεία της Σπουδαστικής Λέσχης που βρίσκεται στο ισόγειο της εστίας Φ1.\nΤηλέφωνα Επικοινωνίας : 2510462361 και 2510462364\nΟι παροχές στους σπουδαστές χορηγούνται μόνο εφόσον η διάρκεια των σπουδών τους δεν υπερβαίνει την κανονική διάρκεια (6 εξάμηνα) περισσότερο από 50%. Το εστιατόριο της Σπουδαστικής Λέσχης βρίσκεται στο ισόγειο της εστίας Φ2.


Πανοραμικά Μηχανήματα - CEREC & GALILEOS - Dentica\nHomeΠροϊόνταCEREC & CBCT\nCEREC & CBCT\nΗ SIRONA δημιούργησε ένα λογισμικό που συνδυάζει τις προσθετικές εργασίες με τα εμφυτεύματα. Συγκεκριμένα, με το συνδυασμό του CEREC και του Orthophos SL 3D (που στηρίζεται στην τεχνολογία του Cone Beam Computer Tomographh CBCT) οι προσθετικές εργασίες ενσωματώνονται άμεσα στο σχέδιο μιας θεραπείας με εμφυτεύματα.\nΌπως είναι γνωστό, δεν είναι δυνατό όλα τα εμφυτεύματα να ενσωματώνονται στη θεραπεία με τέτοιο τρόπο ώστε να μπορούμε να εγγυηθούμε την τέλεια προσθετική αποκατάσταση. Ο λόγος είναι απλός: προκειμένου να δημιουργηθεί χώρος για την προσθετική εργασία είναι απαραίτητο να προηγείται μια ακτινογραφική πλατφόρμα για το οδοντοτεχνικό εργαστήριο.\nΈνα νέο εργαλείο λογισμικού, επιτρέπει το σχεδιασμό εμφυτευμάτων να γίνεται με μια πιο λογική, αντίστροφη σειρά. Με λίγα λόγια, λαμβάνεται υπόψη με ζωντανή απεικόνιση η προσθετική πρόταση κατά τη διάρκεια του σχεδίου θεραπείας με εμφυτεύματα. Η Dentsply Sirona κινήθηκε προς αυτή την κατεύθυνση και πέτυχε το συνδυασμό τρισδιάστατων στοιχείων δύο καταξιωμένων συστημάτων: CEREC & CBCT.


Jackie Chan πόσα χέρια έχεις σπάσει στις ταινίες σου; - RatPack.gr\nΜποξ, πυροβολισμοί, ανατινάξεις και macho ατάκες πριν την σκηνή που ο κακός πεθαίνει. Η προηγούμενη πρόταση είναι ουσιαστικά όλα όσα είδε ο μέσος σινεφίλ την δεκαετία του ‘80. Θα μπορούσε να το πει κανείς και τάση γιατί ουσιαστικά αυτό ήταν. Μία εποχή που η Αμερική έκανε φανερή επίδειξη δύναμης στον κινηματογράφο, με τους κακούς να είναι κυρίως τρομοκράτες, Σοβιετικοί, έμποροι ναρκωτικών και μέγιστοι εγκληματίες που θα είχαν σχέση με κάτι αντιαμερικανικό. Όλοι τους, όλοι όμως, πέθαιναν με τον παραπάνω τρόπο.\nΘα λέγαμε ψέματα αν δεν παραδεχόμασταν πως η αμερικανική αυτή κουλτούρα δεν μας επηρέασε, πως δεν μας οδήγησε στα videoclubs σαν πιτσιρικάδες να νοικιάζουμε βιντεοκασέτες και να θεωρούμε τους macho εκείνους τύπους ως κινηματογραφικούς ήρωες. Και δεν πειράζει γιατί εδώ που τα λέμε δεν περάσαμε και άσχημα. Ήταν από τα λίγα που ξέραμε σαν Ελλάδα τότε και τις ταινίες αυτές τις έβλεπαν νέοι και γέροι. Την ίδια εποχή ωστόσο, στην άλλη άκρη του κόσμου και συγκεκριμένα στο υπό αγγλική κυριαρχία Χονγκ Κονγκ, ένας άλλος κινηματογράφος πολύ διαφορετικός προτιμούσε τις πιο αστικές ιστορίες δίνοντας ευκαιρίες σε νέους ανθρώπους με έφεση στις πολεμικές τέχνες. Ανθρώπους όπως ο Jackie Chan.\nΈνας άλλος κινηματογράφος\nΑξίζει να πούμε πως η αγγλική κυριαρχία με όλα της τα προβλήματα, έπαιξε σημαντικό ρόλο στο πως ανατράφηκε η γενιά του Jackie Chan. Ήταν πιο δυτικοί από τους υπόλοιπους Κινέζους, μάθαιναν υποχρεωτικά τα αγγλικά ως δεύτερη γλώσσα και αυτό τους έδωσε την ευκαιρία να εξερευνήσουν μία σειρά από ταινίες που διαφορετικά δεν θα μπορούσαν να έχουν δει. «Θυμάμαι να βλέπω μικρός τις καουμπόικες ταινίες του John Wayne, αλλά δεν τις καταλάβαινα. Γιατί έπρεπε να πέφτει τόσο πιστολίδι, τόση φασαρία, με τόσους νεκρούς; Απλά δεν το καταλάβαινα» θα έλεγε αργότερα σε συνέντευξή του ο ηθοποιός.\nΤο ευτυχές της υπόθεσης είναι πως οι Κινέζοι αγαπούσαν τα δυτικά σενάρια, αλλά πίστευαν πως υπήρχε άλλος τρόπος προσέγγισης σε αυτά. Ειδικά μετά την εμφάνιση του Bruce Lee τόσο στην Αμερική όσο και στις ταινίες της Golden Harvest στην Ασία, οι φιλόδοξοι νέοι Κινέζοι ήθελαν να χτίσουν ένα νέο ρεύμα κινηματογράφου γύρω από τις πολεμικές τέχνες. Ο Jackie Chan το πήγε ένα βήμα παραπέρα. Είδε πως η Δύση άρχισε να δείχνει όσο ποτέ άλλοτε ένα ενδιαφέρον στις ταινίες με πολεμικές τέχνες. Μαζί με τον Sammo Hung που πρωταγωνίστησαν σε πολλές ταινίες, πήγαιναν μαζί στην ίδια σχολή κουνγκ φου και έψαχναν να βρουν τρόπους ώστε οι κινήσεις τους να δείχνουν ακόμη πιο εντυπωσιακές. Άθελα τους, γινόντουσαν χορογράφοι για να στηρίξουν ένα ολοκαίνουργιο ρεύμα που θα ξεκινούσε την δεκαετία του 80. Η πιο χαρακτηριστική και ώριμη από τις ταινίες του Jackie Chan που είχε και μία δυτική νότα, ήταν το Police Story. Γνώρισε μεγάλη επιτυχία, θα είχε δύο σίκουελ (και ένα τελευταίο πολύ αργότερα) και θα έκανε τον Jackie Chan γνωστό στη Δύση και την βιομηχανία του Hollywood. Όμως πολύ πριν από όλα αυτά, έχουμε να θυμόμαστε τι ακριβώς μας άρεσε. Στις ταινίες αυτές.\nΤο στυλ του Jackie\nΕν αντιθέσει με τις ταινίες του Bruce Lee όπου κάθε μονομαχία ήταν σαν showdown καουμπόικης ταινίας, οι χορογραφίες του Jackie Chan είχαν μονίμως ρυθμό. Σε τέτοιο ρυθμό μάλιστα που έβαζες την κασέτα να παίζει μπρος-πίσω για να τις δεις ξανά και ξανά. Παρότι οι πρώτες του ταινίες είχαν μέσα και έντονο το στοιχείο της κωμωδίας, με τα Police Story ξεκίνησαν οι αληθινές περιπέτειες. Πολύ περισσότερο, ήταν τα ίδια τα stunts που έβλεπες στα credits των ταινιών και αντιλαμβανόσουν πως ό,τι έβλεπες ήταν πέρα για πέρα αληθινό.\nΟ Jackie δεν χρησιμοποιούσε απλά ηθοποιούς αλλά πολλούς χορογράφους και κασκαντέρς που τους έβαζε να παίζουν πραγματικούς ρόλους. Τις περισσότερες φορές υπήρχαν τραυματισμοί στα γυρίσματα, με τον ίδιο να έχει σπάσει δάχτυλα, χέρια, πόδια, να έχει βγάλει ώμους και γενικότερα να έχει πονέσει πολύ στο πλατό για να μπορέσει να βγει η ταινία. Όμως ο κινηματογράφος αυτός, είναι που έδωσε στις πολεμικές τέχνες το κάτι παραπάνω στον κινηματογράφο. Μία λογική ότι μπορούσαν να δείχνουν εντυπωσιακές αλλά παράλληλα να υπάρχει και κορυφαίο κινηματογραφικό στόρι. Η Δύση είχες τις ιστορίες αλλά όχι την τεχνική. Η Ανατολή είχε την τεχνική αλλά όχι και κανένα σπουδαίο σενάριο. Ο Jackie Chan κατάφερε να παντρέψει αυτά τα δύο, να γίνει ο επόμενος μεγάλος σταρ του Χονγκ Κονγκ, ενώ όταν η περιφέρεια θα παραδιδόταν επίσημα στην Κίνα από την Μεγάλη Βρετανία, αντιλήφθηκε πως έπρεπε να κουβαλήσει τις ιδέες του στην Αμερική. Άλλωστε δεν ήταν πια άγνωστος.\nΤο κληροδότημα ενός σταρ\nΟ Jackie Chan δεν δήλωσε ποτέ σταρ των πολεμικών τεχνών. Και η αλήθεια είναι ότι παρότι είχε διδαχτεί πολεμικές τέχνες, ήταν περισσότερο χορογράφος και δήλωνε ηθοποιός. «Ποτέ μου δεν είχα τα χέρια του Sammo. Ήταν πάντα ο καλύτερος όλων μας» θα έλεγε για τον ηθοποιό και σταρ του Wing Chun. Αυτός ακριβώς είναι και ο λόγος που δεν ακολούθησε μία τακτική του Jet Li όταν έφτασε στην Αμερική. Οι ταινίες του ήταν περισσότερο χιουμοριστικές παρά περιπέτειες και όσο περνούσε ο καιρός, έδειχνε πως δεν είχε την όρεξη να γυρίσει σε πράγματα που έκανε στο Hong Kong – αν και το Foreigner του 2017 με τον Pierce Brosnan, υπήρξε κατά πολλούς μία από τις καλύτερες ερμηνείες του Jackie Chan.\nΤις ταινίες αυτές ωστόσο έβλεπαν οι αδερφές Wachowski όταν θέλησαν να φτιάξουν το Matrix και να φέρουν τις ασιατικές πολεμικές τέχνες στο πλατό. Από το 2000 και μετά, το Hollywood άλλαξε οριστικά γραμμή στις περιπέτειες του, επειδή ακριβώς υπήρξαν άνθρωποι σαν τον Jackie Chan που τους έδειξαν ένα διαφορετικό δρόμο.\nΚαι για να είμαστε ειλικρινείς, αυτός ο Jackie Chan έχει λείψει και σε μας.\nSpencer Tracy: Ο ασπρόμαυρος μύθος πίσω από το «αστέρι» του Hollywood\nΜία ματιά στη ζωή του αγαπημένου παιδιού του αμερικανικού κινηματογράφου.


M’ ένα κλικ όλα στο «σφυρί» το 2018! Μπαράζ ηλεκτρονικών πλειστηριασμών για χρέη στην εφορία ~ Loutrakiblog.gr\nM’ ένα κλικ όλα στο «σφυρί» το 2018! Μπαράζ ηλεκτρονικών πλειστηριασμών για χρέη στην εφορία\nΣπίτια, οικόπεδα, αγροτεμάχια, καταστήματα φορολογουμένων με χρέη στην εφορία και στα ασφαλιστικά ταμεία θα αρχίσουν να βγαίνουν εντός του 2018 στο σφυρί,\nκαι μάλιστα σε πολλές περιπτώσεις σε σκοτωμένες τιμές. Οι ηλεκτρονικοί πλειστηριασμοί για την πρώτη κατοικία και τη λαϊκή περιουσία δεν θα γίνονται πια μόνο για τις οφειλές προς τις τράπεζες αλλά και για κάθε ληξιπρόθεσμη οφειλή προς το κράτος (εφορία και ασφαλιστικά ταμεία).\nΤην επέκταση των ηλεκτρονικών πλειστηριασμών για οφειλές προς το δημόσιο και τα ασφαλιστικά ταμεία θα προβλέπει διάταξη τουπολυνομοσχεδίου με τα προαπαιτούμενα της τρίτης αξιολόγησης, το οποίο θα κατατεθεί στη Βουλή την Τετάρτη 10 Ιανουαρίου. Η λύση που έχουν οι επιχειρήσεις και τα φυσικά πρόσωπα για να μην προστεθούν στην τεράστια λίστα των οφειλετών του Δημοσίου είναι η πάγια ρύθμιση των 12 δόσεων για τις τρέχουσες υποχρεώσεις.\nΟι πλειστηριασμοί στα Ειρηνοδικεία θα συνεχιστούν και το 2018 έως ότου τεθεί σε πλήρη ισχύ η σχετική ηλεκτρονική πλατφόρμα. Στόχος της κυβέρνησης είναι μέχρι την άνοιξη του 2018 η πλειονότητα των πλειστηριασμών να γίνεται με την ηλεκτρονική διαδικασία.\nΤο crash test αναμένεται την επόμενη Τετάρτη 10 Ιανουαρίου, όπου και θα γίνουν οι πρώτοι για το 2018 πλειστηριασμοί στα Ειρηνοδικεία ενώ τα ακίνητα 26 δανειοληπτών με «κόκκινα» δάνεια θα βγουν στο «σφυρί» με ένα κλικ στα γραφεία των συμβολαιογράφων. Μόνο στοΕιρηνοδικείο Αθηνών έχουν προγραμματιστεί 28 πλειστηριασμοί με επισπεύδουσες κυρίως τις τράπεζες.\nΑξίζει να σημειωθεί ότι το Δημόσιο θα χρησιμοποιήσει την ίδια πλατφόρμα, με την οποία γίνονται σήμερα οι πλειστηριασμοί ιδιωτικού δικαίου.


= Βρεθήκαμε στο OLVIO - Το ξεκατίνιασμα του Ολύμπου\nΔημοσιεύθηκε : Τετάρτη, 06 Οκτωβρίου 2021 16:51\nΑυτός ο χλιμητζουρίδης ο Απόλλων πάλι δεν θα πάρει μέρος στην ολομέλεια; Θεός του Ολύμπου είναι τούτος ή κοπανατζής μαθητής, που μόνο με έγγραφα και δι’ αντιπροσώπων απαντά; Οι υπόλοιποι της δωδεκάδας γιατί έρχονται δηλαδή; Εκείνοι δουλειές δεν έχουν; Πρέπει δηλαδή να ανεβαίνουν κάθε τόσο τα δύο οχτακόσια τόσα χιλιόμετρα, κρατώντας μάλιστα φάτσα-φόρα τα πιστοποιητικά εμβολιασμού; Ιδίως απόψε, που τα πράγματα είναι μάλλον δύσκολα και η κουβέντα θα τραβήξει σε μάκρος. Αχαιοί βέρσους Τρώες. Αμφίρροπο, ίσως και απρόσιτο και οι αποδόσεις όχι και οι καλύτερες στον χώρο. Ποιους θα υποστηρίξουν οι θεοί; Γιατί; Με ποιο όφελος; Ο Δίας συγκαλεί. Η συνεδρίασις άρχεται… Ο υπάλληλος της βουλής των θεών ετοιμάζει ποτήρια νερό και διάφορα περίεργα καταπιοειδή εμπριμέ.\nΤο είχα δει και πέρυσι, τέτοιο καιρό, λίγο πριν μας κλείσουν για δεύτερη φορά – και τελευταία θεωρώ και ελπίζω. Πριν σακατέψουν τον πολιτισμό για δεύτερη φορά. Και είχα πάθει πλάκα! Τι απίστευτο κείμενο ήταν αυτό! Η ΑβγίΠαπ, η συγγραφέας του έργου, φρόντισε να μας δώσει ένα κείμενο σύγχρονο, τίγκα στον αναχρονισμό και τα «μελλούμενα», γεμάτο δροσιά και γέλιο. Έμμετρο, αθυρόστομο, βάναυσο, ντελικάτο. Όλα μαζί. Ο Δημήτρης Κανέλλος ανέλαβε να σκηνοθετήσει μία παράσταση, κατά τη διάρκεια της οποίας όλοι οι ηθοποιοί σχεδόν βρίσκονται πάνω στη σκηνή. Ταυτόχρονα. Παράλληλα. Με όλες τις δυσκολίες που αυτό συνεπάγεται. Και το έκανε με θαυμάσιο τρόπο! Οι ατάκες έρχονται από παντού, τα συντονισμένα φωνητικά – ναι και τέτοια έχουμε – είναι άψογα, οι ηθοποιοί γίνονται κουβάρι και ακροβολίζονται χωρίς καμία προειδοποίηση και η ροή είναι συνεχής και ορμητική. Η Νατάσα Παπαμιχαήλ, που επιμελήθηκε την κίνηση, έκανε το θαύμα της. Να εξάρω εδώ και τα σκηνικά/κοστούμια του Βαγγέλη Ζιλέλη, ο οποίος έκανε μοναδικά πράγματα, ντύνοντας το δωδεκάθεο με τρόπο θεϊκό.\nΘα ήθελα να εστιάσω σε όλους τους ηθοποιούς. Γιατί όλοι τους ήταν τόσο καλοί που πραγματικά δεν θέλω να αφήσω απ’ έξω κανέναν. Γρανάζι σημαντικότατο της μηχανής ο καθένας τους, φρόντισε να είναι τόσο καλός ώστε να φανεί και η ομάδα άριστη. Είχα γράψει πέρυσι για κάποιους συγκεκριμένα, φέτος θέλω να μιλήσω για όλους σαν έναν. Εκπληκτική απόδοση, από την αρχή του έργου κιόλας, που βρίσκονται ήδη πάνω στη σκηνή, την ώρα που μπαίνουν στον χώρο οι θεατές και μάλιστα είναι όλοι τους «στοπ καρέ», έχοντας «κολλήσει» σε κίνηση που δείχνει ένταση και έναυσμα για διαπληκτισμό. Από την εισαγωγή έχει ψαρώσει το κοινό, το οποίο στη συνέχεια γίνεται μάρτυρας μίας μπόρας, μίας καταιγίδας που καταλαμβάνει τη σκηνή. Η όλη σημειολογία, οι στιχομυθίες, η άφιξη του Ποσειδώνα με κοστούμι, αναπνευστήρα και βατραχοπέδιλα, η άφιξη της Ήρας με πατίνι και διάφορα δυσλειτουργικά στο ντύσιμό της, η προσπάθεια των κοριτσιών να κρατηθούν μακριά από τον Δία και η απόπειρα του τελευταίου να βρεθεί όσο πιο κοντά τους γίνεται.\nΝα πω εδώ ότι τα χτενίσματα των κυριών της παράστασης είναι απίστευτα! Μιλάμε για ΤΙΣ υπέρ-παραγωγές! Δεν θα ρωτήσω καν πόση θέλουν για να τα σχηματοποιήσουν κατά τέτοιο τρόπο. Μάλλον… ναι, θα το ρωτήσω στη συνέντευξη. Γιατί έχουμε ήδη κλείσει και γιατί η Αφροδίτη μας φαίνεται πολύ μπάνικια.\nΟ επίλογος είναι μαχαιριά στην καρδιά. Δεν θα αποκαλύψουμε τίποτα, εννοείται, δεν σημαίνει αυτό όμως ότι δεν πρέπει να δείξουμε κάτι από την πραμάτεια. Το έργο είναι προορισμένο να βγάλει γέλιο και το κάνει αβίαστα. Μας κάνει όμως να προβληματιστούμε. Να αναρωτηθούμε. Να σκεφτούμε πού πάει αυτός ο τόπος. Όταν ακόμα και οι θεοί ασχολούνται μόνο με τα πλούτη τους, τι απαιτήσεις να έχουμε από τους «απλούς ανθρώπους»; Θεοί που συμπεριφέρονται σαν δημόσιοι υπάλληλοι στα μέση της δεκαετίας του ’90. Που δεν θέλουν καμία πρόοδο, καμία πρωτοβουλία, καμία ένδειξη ώριμης σκέψης. Τους εμποδίζουν όλα αυτά στο να αποκτήσουν ακόμα περισσότερα. Το να είσαι μίζερος και θνητός είναι κάτι που μάλλον υποφέρεται. Όταν όμως παραμένεις άφθαρτος στον χρόνο και η μιζέρια είναι το μοναδικό χαρακτηριστικό σου… Τότε, απλά δεν υποφέρεσαι! Το αυτό ισχύει, εις τη νιοστή, για τους θεούς της ιστορίας μας. Εξαιρείται μόνο το μήλο της Αφροδίτης και το «Μμ-μμ-ΜΜΜ» της Αθηνάς στο άκουσμα της λέξεως… Σσσς! Δεν το λέω, γιατί θα το ξανακάνει. Πάτε, εννοείται, βλέπετε, γελάτε ΠΟΛΥ, προβληματίζεστε ΠΟΛΥ και μάλλον ξαναπάτε. Κάπως έτσι θα γίνει και με μας.


Η πεθερά μου δεν μαγειρεύει καλά και δεν θέλω να μαγειρέψει εκείνη για το Χριστουγεννιάτικο τραπέζι\n15 Δεκεμβρίου 2021 | 08:11\nΗ πεθερά μου δεν μαγειρεύει καλά και δεν θέλω να μαγειρέψει εκείνη για το Χριστουγεννιάτικο τραπέζι. Η αναγνώστρια ζητάει την συμβουλή σας.\nΤα Χριστούγεννα είναι μία υπέροχη αφορμή να μαζευτεί όλη η οικογένεια γύρω από το γιορτινό τραπέζι και να απολαύσει νόστιμες παραδοσιακές Χριστουγεννιάτικες συνταγές και όχι μόνο. Όμως, τι γίνεται όταν η μαγείρισσα δεν είναι και τόσο καλή;\nΗ αναγνώστρια της σημερινής μας ιστορίας φαίνεται πως αντιμετωπίζει αυτό το πρόβλημα. Η πεθερά της δεν είναι καλή μαγείρισσα αλλά φαίνεται πως δεν το έχει πάρει απόφαση μέχρι σήμερα και η αναγνώστρια ψάχνει έναν τρόπο να την πείσει να μην μαγειρέψει αυτή φέτος τα Χριστούγεννα. Διαβάστε παρακάτω:\nΚαταρχάς θέλω να ομολογήσω ότι είχα ταυτιστεί πολύ με την Βάσω Λασκαράκη και την πεθερά της (Μίρκα Παπακωνσταντίνου) στο Σόι σου. Για όποιον δεν έχει δει την σειρά η πεθερά της, πειραματιζόταν υπερβολικά πολύ στην κουζίνα με αποτέλεσμα να τρώνε ντελίβερι κάθε φορά που ήταν καλεσμένοι για φαγητό στο σπίτι της.\nΕ κάτι τέτοιο τραβάω και ‘γω με την διαφορά ότι η δικιά μου πεθερά δεν πειραματίζεται στην κουζίνα. Απλά καίει τα φαγητά, τα κάνει άνοστα, μερικές φορές τα κάνω υπερβολικά αλατισμένα ή πικάντικα και γενικά δεν το έχει η γυναίκα.\nΚατά τα άλλα είναι μία εξαιρετική γυναίκα. Απλά δεν το έχει με την μαγειρική και δεν λέει και να το πάρει απόφαση. Ο πεθερός μου από την άλλη είναι υπέροχος στην κουζίνα. Όμως η πεθερά μου από εγωισμό σπάνια τον αφήνει να πιάσει κουτάλα και φυσικά ποτέ δεν θα τον αφήσει να μαγειρέψει σε οικογενειακά τραπέζια.\nΚάθε χρόνο λοιπόν τις Κυριακές, τα Χριστούγεννα και γενικά όποτε είμαστε καλεσμένοι στο σπίτι της για φαγητό κάνω αμάν και πως να καταπιώ αυτά που έφτιαξε. Μόνο στον άντρα μου αρέσουν αυτά που φτιάχνει αλλά αυτός αποτελεί κλινική περίπτωση μαμάκια οπότε είναι αλλουνού παπά ευαγγέλιο.\nΠέρσι τα Χριστούγεννα και την Πρωτοχρονιά την γλιτώσαμε. Τα Χριστούγεννα τα πέρασα με τους δικούς μου γονείς και την Πρωτοχρονιά η πεθερά μου είχε πόνους στην μέση και μαγείρεψα εγώ και ο πεθερός μου υπό εξαίρεση.\nΦέτος όμως οι δικοί μου οι γονείς θα λείπουν σε όλη την περίοδο των γιορτών στην Κρήτη, γιατί είχαν πρόσκληση από ένα φιλικό ζευγάρι και φυσικά η πεθερά μου, επειδή δεν μαγείρεψε πέρσι το έχει βάλει σκοπό ζωής να μαγειρέψει φέτος.\nΔείτε ακόμα Η γειτόνισσα είναι μία πλούσια ψωνισμένη και φέτος θα στολίσω το σπίτι μου περισσότερο από αυτήν\nΚαι όχι μόνο αυτό. Επειδή λέει φάγαμε πολύ συνηθισμένα φαγητά – και μάλιστα όχι και τόσο νόστιμα κατά την γνώμη της – φέτος έχει ξεσηκώσει κάθε Χριστουγεννιάτικη συνταγή από το ίντερνετ και τα βιβλία μαγειρικής για να φτιάξει λέει περίεργες γεύσεις στο Χριστουγεννιάτικο και στο Πρωτοχρονιάτικο τραπέζι.\nΡε παιδιά είναι πολύ καλός άνθρωπος και δε θα της έλεγα ποτέ στη μούρη της ότι είναι το εντελώς αντίθετο από την Βέφα Αλεξιάδου. Αλλά μόνο που σκέφτομαι αυτά που θα μας φτιάξει με πιάνει κρύος ιδρώτας. Μεταξύ μας τώρα τα Χριστούγεννα και την Πρωτοχρονιά όλη η πλάκα και η διασκέδαση είναι στο φαγητό.\nΚαλά τα δώρα, καλά η αγάπη, η μαγεία των Χριστούγεννων κλπ αλλά σίγουρα όλοι μας ανυπομονούμε για το τραπέζι. Κι εκείνη έχει βαλθεί φέτος να μας καταστρέψει και τα δύο τραπέζια. Δεν ξέρω τι να κάνω, να την πείσω να αλλάξει γνώμη και να αφήσει έστω μία από τις δύο Παραμονές να μαγειρέψω εγώ ή ο πεθερός μου.


Silver beet, what? - WhenaWoman.gr\n⁄ Silver beet, what?\nαναρτήθηκε στις: 20-06-2013 14:53:41\nέχει διαβαστεί 4586 φορές\nΈνα καλό (υπάρχουν πολλά, αλλά τα ανακαλύπτεις σιγά-σιγά, για τα άσχημα δεν μιλάμε, τα προσπερνάμε) του να μένεις σε μια χώρα διαφορετική από τη δική σου, είναι ότι ανακαλύπτεις νέες γεύσεις και προϊόντα διατροφής που στην πατρίδα σου δεν τα έχεις συναντήσει ούτε σε φωτογραφία.\nΓια πρώτη φορά είδα ότι η ντομάτα δεν είναι μόνο κόκκινη, το κολοκύθι μπορεί να έχει το χρώμα του αγγουριού και οι μελιτζάνες έχουν μόνο το μέγεθος μικρού πεπονιού (βλέπε εδώ).\nΣε μια πρόσφατη επίσκεψη μας στο κοντινό Σ/Μ, ο καλός μου είδε αυτό το μάτσο πράσινα φύλλα με άσπρο σκληρό εσωτερικό, και τα έβαλε στο καλάθι. "Τι είναι αυτό παιδί μου που πήρες?" τον ρώτησα. "Πρασινάδα" μου απαντάει. "Και τι το κάνουν ακριβώς?" "Δεν ξέρω αλλά είμαι σίγουρος ότι κάτι καλό θα βρεις να το κάνεις! Έχει και καλή τιμή!" Ναι βέβαια η τιμή είναι σημαντική. Ειδικά αν είναι να δοκιμάσεις κάτι που δεν ξέρεις πως θα είναι, δεν θέλεις να κλαις τα λεφτά σου. Σωστά, κάτι θα το κάνω..Πρασινάδα..Τι τι κάνουν την πρασινάδα? Πού είσαι μανούλα? Τέτοια ώρα κοιμάται..Καταραμένη απόσταση!\nΜετά από σκέψη, αποφάσισα να τη συνοδέψω και με μερικά άλλα ζαρζαβατικά...και να δοκιμάσω να κάνω ένα ωραίο γιαχνί λαχανικών! Ψάχνοντας στη Google την ονομασία "Silver beet" είδα ότι "silver beet leaves are eaten like spinach, the stems may be cooked like celery" μια χαρά κατσαρολάτο δηλαδή.\nΚαι έτσι ξεκίνησα να τα μαγειρέψω!\nΤα καθάρισα, αφαίρεσα το σκληρό τους κομμάτι (μην με ρωτήσετε γιατί, απλά έτσι μου ήρθε, θα μπορούσα να το αφήσω), τα έπλυνα και τα έκοψα σε μικρότερα κομμάτια. Έπειτα τα έβαλα σε σουρωτήρι με αλάτι για να φύγουν τα πολλά υγρά τους. Τα άφησα έτσι για κανένα μισάωρο.\nΑκόμα χρησιμοποίησα :\n2 ντομάτες μικρές (ψιλοκομμένες)\n4-5 φρέσκα κρεμμυδάκια (ψιλοκομμένα)\n1 πιπεριά πράσινη (κομμένη σε κυβάκια)\n2 πατάτες (κομμένη σε μεγαλύτερους κύβους)\n2 μικρά κολοκυθάκια (ροδέλες)\n1 καρότο (ροδέλες)\nΟ τρόπος που τα έχω τεμαχίσει, είναι προσωπική εκτίμηση, ο καθένας μπορεί να τα αφήσει σε ότι μέγεθος θέλει.\nΚατόπιν, έβαλα ελαιόλαδο (κρητικό φυσικά, δικό μας και φρεσκοφερμένο από την Ελλάδα) και κάλυψα τον πάτο μιας κατσαρόλας και σε μέτρια φωτιά, έβαλα τα κρεμμύδια, το πράσο και την πιπεριά να τσιγαριστούν για λίγο. Πρόσθεσα λίγο πιπέρι και μετά την πατάτα, τα κολοκυθάκια και το καρότο. Τα άφησα να μαραθούν (όπως λένε και οι παλιοί) για κανένα 5 λεπτό, ανακατεύοντας κατά διαστήματα.\nΠρόσθεσα την πρασινάδα μου, την ντομάτα και 11/2 ποτήρι νερό. Λίγο θυμάρι (αποξηραμένο), μαϊντανό (αποξηραμένο, αυτό είχα αυτό έβαλα), λίγο αλάτι, λίγο ακόμα πιπέρι, λίγο κάρυ για μια σπιρτάδα νοστιμιάς και ένα κουταλάκι άνηθο σε μορφή κρέμας (ναι κρέμας, σε σωληνάριο όπως η οδοντόκρεμα και φυσικά διαρκεί περισσότερο).\nΑνακάτεψα προσεχτικά και άφησα το φαγητό να ψηθεί σε χαμηλή θερμοκρασία για 50 λεπτά περίπου. Δεν ανακατεύουμε, μόνο ταρακουνάμε την κατσαρόλα.\nΜόλις μαλακώσουν αρκετά τα λαχανικά μας, το φαγητό είναι έτοιμο!\nΔοκίμασα και το αποτέλεσμα με ικανοποίησε...Είμαι σίγουρη και τον καλό μου!\nΜα όχι..δεν μπορεί, πλάκα μου κάνετε! Χάχα, τελικά ξέρω τι είναι αυτό το πράσινο φυτό που μόλις μαγείρεψα.\nΣέσκουλα καλέ, σέσκουλα!\nΣπαγγέτι με σκόρδο και ντομάταΜελιτζάνες Μελβουρνιώτικες!Λαζάνια με κιμάΚοτόπουλο ΜπάρμπεκιουΚοτόπουλο με χρωματιστές πιπεριές\tΑξίζει να διαβάσετε\nΑλλάξαμε και λάστιχο… Δε μου έφτανε η ταλαιπωρία που τράβηξα με τη μπαταρία τη προηγούμενη εβδομάδα.\nΤώρα του ήρθε να σκάσει το λάστιχο.\nΌλα ξεκίνησαν στην επιστροφή μας από μία...


Πλημμυρίδα επαιτών… - ΕΛΕΥΘΕΡΙΑ Online\nΔευτέρα, 31 Ιανουαρίου 2011 21:48\nΜια πλημμυρίδα επαιτών συναντά κάποιος αν επιχειρήσει να περπατήσει στην Αριστομένους, την 23ης Μαρτίου αλλά και δρόμους κοντά στο κέντρο που αποτελούν πέρασμα. Από μόνη της η πληροφορία αυτή ίσως δεν θα έλεγε πολλά πράγματα και θα έπρεπε να αντιμετωπιστεί διαφορετικά, αν στη μέση δεν υπήρχαν μωρά παιδιά. Η επαιτεία γίνεται στο όνομά τους, οι γυναίκες τα σέρνουν μέσα στη βροχή και το κρύο για να συγκινήσουν τους περαστικούς, ο κίνδυνος για την υγεία και τη σωματική τους ακεραιότητα είναι διαρκής. Επίσης κάποια άλλα παιδιά, που με βάση την ηλικία τους θα έπρεπε να είναι στο σχολείο, τριγυρίζουν χωρίς φροντίδα στους δρόμους της πόλης, την ώρα που οι συνοδοί τους επαιτούν. Αλλοι πάλι έχουν στήσει ολόκληρη μηχανή… ακροβολίζοντας 4 και 5 παιδιά σε κοντινή απόσταση για να πιάσουν… όλα τα πόστα. Κατά πώς φαίνεται υπάρχει και μια συνεννόηση μεταξύ τους, γιατί καθημερινά μπορεί να παρατηρήσει κάποιος ότι όλοι έχουν τη θέση τους ακόμη και στα… σκαλάκια του Δημαρχείου.\nΤην εικόνα αυτή μπορεί ο καθένας να την προσεγγίσει με διαφορετικό τρόπο, αλλά για ένα πράγμα δεν υπάρχει καμία αμφιβολία: Είναι αδιανόητο η Πολιτεία με την αδιαφορία των αρχών και ενδεχομένως με την εκ της γραφειοκρατίας προκύπτουσα… αναρμοδιότητα των πάντων, να επιτρέπει τέτοιου είδους εκμετάλλευση των παιδιών. Τα οποία είναι πολύ πιθανόν να αποτελούν το "δόλωμα" οργανωμένων κυκλωμάτων από βαλκανικές χώρες που εκμεταλλεύονται τους ανθρώπους της ανάγκης, τους σέρνουν από περιοχή σε περιοχή, ενώ τους παίρνουν και το τελευταίο λεπτό του ευρώ που εισπράττουν από περαστικούς οι οποίοι λυπούνται την κατάστασή τους. Κανένας δεν γνωρίζει ποιοι είναι, από πού ήρθαν, ποιος τους έφερε, με τι κόστος ή προσδοκίες, πού μένουν, τι γίνεται όταν σβήνουν η κίνηση και τα φώτα της πόλης. Φυσικά δεν λείπουν και φαινόμενα επαιτείας εγχώριων τσιγγάνων οι οποίοι μπλέκουν με… εισαγόμενους.\nΑν συνεχιστεί η αδιαφορία για όλα αυτά, είναι βέβαιο ότι τα φαινόμενα θα πολλαπλασιαστούν και θα περιπλέξουν τη σημερινή κατάσταση. Πρόκειται για ένα σχετικά καινούργιο φαινόμενο σε αυτή την έκταση, και η αδιαφορία διευκολύνει την επέκτασή του. Ως εκ τούτου οι φορείς της Πολιτείας, με πρώτον το δήμο, θα πρέπει να αναλάβουν πρωτοβουλίες με στόχο την προστασία των παιδιών. Το πρόβλημα δεν είναι απλώς κάποιος να "διώξει" από τους κεντρικούς δρόμους τους επαίτες με τα μωρά, αλλά να φροντίσει ώστε να σταματήσει η εκμετάλλευση. Να παρασχεθεί η στοιχειώδης φροντίδα για τα παιδιά που εκ των πραγμάτων λιμοκτονούν και να εξαρθρωθούν τα κυκλώματα εκμετάλλευσης.\nΔεν θα αναζητήσουμε εμείς τους αρμόδιους να οργανώσουν ένα σχέδιο γι’ αυτή την ιστορία. Είναι ευθύνη της δημοτικής αρχής να αναλάβει πρωτοβουλίες προς κάθε κατεύθυνση -προς τις υπηρεσίες πρόνοιας, προστασίας του παιδιού, προς την Εκκλησία, τις φιλανθρωπικές οργανώσεις, τις αστυνομικές και δικαστικές αρχές- έτσι ώστε να αντιμετωπιστεί το πρόβλημα πριν θεριέψει και πάρει εντελώς ανεξέλεγκτες διαστάσεις.\nΤελευταία τροποποίηση στις Τετάρτη, 16 Φεβρουαρίου 2011 13:09\nΠερισσότερα σε αυτή την κατηγορία: « Η ευρωπαϊκή γεωργία και η απελευθέρωση των εισαγωγών Η Καλαμάτα εκτός κέντρου »


ΓΡΑΦΕΙ: THETOC TEAM published 27 Μαρ. 20 (22:37)\nΤα νέα κρούσματα και οι θάνατοι στην Τουρκία από τον κορονοϊό θορύβησαν τον Ρετζέπ Ταγίπ Ερντογάν που ανακοίνωσε μερικό lockdown σε αποψινό διάγγελμά του.\nΣυγκεκριμένα, αφού περιέγραψε με γλαφυρό τρόπο τις διαστάσεις της πανδημίας σε όλο τον κόσμο, ο Τούρκος πρόεδρος δήλωσε πως σε συμφωνία με την επιτροπή ειδικών στη χώρα επιβάλλονται νέα περιοριστικά μέτρα.\n"Εθελοντική καραντίνα" σε 30 μεγάλεις πόλεις και συνολικά 80 εκατ. Τούρκους ανακοίνωσε ο Ερντογάν και κάλεσε τους πολίτες να μη βγαίνουν από τα σπίτια τους παρά μόνο για τα απαραίτητα. Επίσης, ανέστειλε όλες τις διεθνείς πτήσεις από και προς τη χώρα.\nΣυμβούλια για την αντιμετώπιση της πανδημίας θα συγκροτηθούν στις 30 μεγαλύτερες πόλεις της χώρας για να λαμβάνουν επιπρόσθετα μέτρα προφύλαξης αν κριθεί αναγκαίο.\nΠλέον, θα απαιτείται ειδική άδεια του κράτους για όσους θέλουν να πραγματοποιήσουν υπεραστικά ταξίδια εντός της Τουρκίας και όσο διαρκεί η πανδημία του κορονοϊού. Ο Ερντογάν ανακοίνωσε επίσης ευέλικτο σύστημα εργασίας για δημόσιο και ιδιωτικό τομέα ώστε να μείνουν περισσότεροι πολίτες στα σπίτια τους. Επίσης, κλείνουν στο κοινό από το Σαββατοκύριακο πάρκα και αρχαιολογικοί χώροι.\nΕκκένωση της συνοριακής πύλης του Παζάρκουλε\nΟ τούρκος υπουργός Εσωτερικών Σουλεϊμάν Σοϊλού δήλωσε απόψε σε συνέντευξή του στο τουρκικό τηλεοπτικό δίκτυο NTV, ότι από χθες βράδυ εκκενώθηκε η περιοχή της συνοριακή πύλης Παζάρκουλε στην Αδριανούπολη από πρόσφυγες και μετανάστες. Σύμφωνα με τον τούρκο υπουργό η επιχείρηση εκκένωσης έγινε καθόλη τη διάρκεια της χθεσινής νύχτας και 5.800 προσφυγες και μετανάστες μεταφέρθηκαν σε 9 νομούς της Τουρκίας όπου θα παραμείνουν σε κέντρα επανεισδοχής.\nΟι τουρκικές αρχές έθεσαν 12 περιοχές σε καραντίνα, ένα νέο μέτρο που επιβάλλεται στη χώρα, που στοχεύει στον περιορισμό της εξάπλωσης της επιδημίας του νέου κορονοϊού, ανακοίνωσε ο Σουλεϊμάν Σοϊλού.


basik-ly: He's 64!\nGepostet von basik-ly an 14:44\nΕννοείται ότι αυτή τη στιγμή ακούω το Sgt. Pepper's Lonely Hearts Club Band!\nΚάθε φορά που ακούω ή διαβάζω κάτι για το When I'm Sixty-Four μου ‘ρχεται στο μυαλό η ανάμνηση της πρώτης ακρόασης. Το άκουσα για πρώτη φορά στην εκπομπή του Πετρίδη μέσα στην τουαλέτα! Η φυσική μου ανάγκη ήρθε την ίδια ώρα που είχε ο Πετρίδης εκπομπή, κι έτσι αναγκάστηκα να πάρω το ραδιόφωνο στην τουαλέτα. Ο ήλιος έμπαινε από το παράθυρο, εφημερίδα δε θυμάμαι αν είχα πάρει μαζί μου, αλλά είχα καθίσει πάνω από μισή ώρα μέσα! Φυσικά είχε παίξει και άλλα τραγούδια όση ώρα… αλλά αυτό είναι το μόνο που θυμάμαι από εκείνη την ημέρα! Πιθανότατα αυτό συνέβη πριν δέκα χρόνια ακριβώς, όταν ο McCartney γινόταν 54. Το λέω αυτό επειδή θυμάμαι τον Πετρίδη να κάνει κάποια σχόλια ότι όπου να ‘ναι πλησιάζει η στιγμή που ο Paul θα γίνει 64 κτλ. Και αυτά τα 10 χρόνια τα γαμημένα πέρασαν και ούτε που το κατάλαβα. Αυτή η ανάμνηση μου είναι πολύ ζωντανή! Το θυμάμαι γιατί αυτό το τραγούδι ίσως ήταν η αφορμή να ασχοληθώ περισσότερο με τα σκαθάρια. Ως τότε τους σνόμπαρα, επειδή ήταν, δήθεν, φλώροι. Συμβαίνει σε πολλόυς εφήβους αυτό. Αν μεγαλώνοντας δεν το γυρίσουν στο σκυλάδικο, τότε αρχίζουν και αυτοί να εκτιμούν την προσφορά των Beatles στη μουσική.\nΑυτή τη στιγμή παίζει το When I'm Sixty-Four. Θα το ακούσω άλλες πέντε φορές!\n¨Όταν το πρωτάκουσα δε μπορούσα να φανταστώ πόσο γρήγορα θα περνούσε ο καιρός που θα γινόταν ο Paul 64. Ούτε ότι σε λίγους μήνες θα γίνει ο βερολινέζος σαν κι εσένα (αν δεν κάνω λάθος) David Bowie 60. Ήταν Γενάρης του 97 όταν γινόταν και αυτός 50. Πάλι ο Πετρίδης μου το είχε υπενθυμίσει.«Xάλασε ο κόσμος», που έλεγε και η θειά μου! Time goes by so quickly!\nΦέτος μου φαίνεται ότι είναι η χρονιά των Βετεράνων. Ως νεαρότερος, μου άρεσε πολύ ο Morrissey. Καλός είναι και ο Van Morrison και, όπως λένε, (ακόμη δεν τους έχω ακούσει) ο Bruce, o Neil Young, η Sonic Youth οι Primal Scream (Αυτοί δεν είναι και τόσο παλιοί, παρόλα αυτά μια κάποια ιστορία την έχουν), αλλά και αρκετοί άλλοι.\nΆραγε μπορούσε να φανταστεί ότι τη χρονιά που θα γινόταν 64 θα έπαιρνε το πρώτο του διαζύγιο, όντας ήδη μια φορά χήρος;\nΗ κορούλα του η Στελίτσα πάντως μου αρέσει πολύ.\nΝα του ζήσει χίλια χρόνια!\nΣκόρδα, φτου φτου!\nΔεν έχεις άδικο για την υποτίμηση του Paul σε σχέση με τον John.\nAκόμα και ο Harrison απολάμβανε εκτίμησης από όλους.\n(ο Ringo όχι, αλλά δικαίως νομίζω...)\nΈχεις διαβάδει το κείμενο του Νίκου Δήμου για το "when I’m 64"?\n64 ο ένας, 60 ο άλλος - μόνο μία τη γλύτωσε, στα 36 της...\nΔε θέλω να γίνουν σάψαλα, δε θέλω να μείνουν στη φορμόλη - δε θέλω να μπαίνουν νέες εικόνες και να κολλάνε στις παλιές μου αναμνήσεις από τέτοια ακούσματα, η εφηβεία με τη λοχεία ας πούμε, είναι εντελώς distortion of wormholes...\n(και κάποτε τα 30 μου φαινόντουσαν μαμουθ-ικά!...)\nπες μας για τους strokes!


1820 ΣΑΝΓΚΑΗ ΣΙΠΓ - ΣΙΓΙΑΖΟΥΑΝΓΚ Τις τρεις αγωνιστικές χωρίς νίκη (0-2-1) έφτασε η Σανγκάη ΣΙΠΓ (6-3-1 εντός), βρισκόμενη πια στην τέταρτη θέση της βαθμολογίας, αλλά στα δύο τελευταία εντός έδρας παιχνίδια της σημείωσε από πέντε τέρματα (10-3 γκολ). Καλύτερη η Σιαζούνγκ (0-4-7 εκτός) στο ματς με την Τιαγίν, αλλά έμεινε στο 2-2 και συμπλήρωσε τρία ματς δίχως τρίποντο (0-2-1). Ανάκαμψη αναζητούν οι δύο ομάδες, οι γηπεδούχοι έχουν τη δύναμη της έδρας και φυσικά διαθέτουν ποιοτικότερο σύνολο, αλλά ο άσος δεν έχει καμία στοιχηματική αξία σε αποδόσεις γύρω στο 1,50. 1837 ΝΟΡΝΤΖΕΛΑΝΤ - ΡΑΝΤΕΡΣ Μετά τη νίκη της πρεμιέρας η Νόρτζελαντ έχει σημειώσει τέσσερις συνεχόμενες ήττες, με την πιο πρόσφατη να είναι αυτή στην έδρα της Οντένσε με 3-1. Αντίθετα, σε πολύ καλή κατάσταση δείχνει η Ράντερς, η οποία προέρχεται από τρεις σερί νίκες, ενώ δέχτηκε μόνο ένα γκολ σε αυτά τα παιχνίδια. Ανίκανη να σηκώσει κεφάλι φαίνεται η Νόρτζελαντ, κοιτάμε προς τα δεξιά. 1843 ΣΛΑΣΚ ΒΡΟΤΣΛΑΒ - ΒΙΣΛΑ ΠΛΟΚ Το αήττητο αλλά και η ανέπαφη εστία της Σλασκ (2-2-1) έλαβαν τέλος στην ήττα με 2-0 από την Άρκα την προηγούμενη εβδομάδα. Μετά τη νίκη της πρεμιέρας, η Βίσλα Πλοκ (2-1-2) επέστρεψε στα τρίποντα με το 1-0 επί της Γιαγκελόνια και συνέχισε το εντυπωσιακό σερί της, σκοράροντας σε όλα τα παιχνίδια της έως τώρα. Η άμυνα των γηπεδούχων απομυθοποιήθηκε πλέον και με την άνεση που έχουν στο γκολ οι νεοφώτιστοι, μπορούμε να κάνουμε σκέψεις τόσο προς το αμφίσκορο, όσο και προς το over 2,5. 1858 ΡΟΥΜΠΙΝ ΚΑΖΑΝ - ΑΝΖΙ ΜΑΧΑΤΣΚΑΛΑ Πολύ κακό το ξεκίνημα της Ρουμπίν στο πρωτάθλημα, αγνοεί τη νίκη μετά το πέρας των τριών πρώτων αγωνιστικών, όμως στο πιο πρόσφατο 1-1 με τη Σπαρτάκ Μόσχας έδειξε κάποια σημάδια βελτίωσης. Έσπασε το ρόδι η Ανζί, επικράτησε με 1-0 της Άρσεναλ Τούλα και με τη γενικότερη εικόνα της (1-1-1), δείχνει πως φέτος θα είναι πιο ανταγωνιστική από πέρυσι. Με τα υπάρχοντα δεδομένα, δε βρίσκουμε καμία αξία στον άσο, με την κόντρα του να είναι η μόνη λύση και πιο συγκεκριμένα το +0,75 ασιατικό διπλό. 1861 ΤΕΠΛΙΤΣΕ - ΜΠΟΛΕΣΛΑΒ Μετά τον αποκλεισμό από το κύπελλο, η Τέπλιτσε απέσπασε «λευκή» ισοπαλία στην έδρα της Μπρνο, αποτέλεσμα που κρίνεται θετικότατο. Αντίθετα, η Μλάντα πάνω που έδειξε να βρίσκει ρυθμό με τις νίκες κόντρα σε Λίμπερετς και Πρίμπραμ στο ξεκίνημα, έχασε για την τρίτη αγωνιστική από τη νεοφώτιστη Κάρβινα με 1-2 μπροστά στο κοινό της. Δίκαια μοιρασμένο το σετ, δε βλέπουμε τον λόγο να μπλέξουμε με ένα τόσο αμφίρροπο παιχνίδι. 1864 ΒΑΛΕΡΕΝΓΚΑ - ΜΠΟΝΤΟ ΓΚΛΙΜΤ Μεγάλο τρίποντο πέτυχε η Βαλερένγκα (7-3-10) την περασμένη αγωνιστική, όταν επικράτησε με 3-2 της Μπραν σε ένα εξαιρετικό παιχνίδι, σημειώνοντας έτσι την τέταρτη συνεχόμενη νίκη της. Σε πτωτική πορεία βρίσκεται στο πρωτάθλημα η Μπόντο (5-5-10), η οποία με το ισόπαλο 1-1 κόντρα στη Λίλεστρομ συμπλήρωσε τέσσερα ματς χωρίς τρίποντο (0-2-2). Πολύ ανεβασμένη δείχνει η Βαλερένγκα, χαμηλά κινείται ο άσσος. Προτιμότερος αυτός με τον συνδυασμό του Over 2,5. Διαβάστε περισσότερα εδώ. Betshop\n1869 ΑΦΚ ΓΙΟΥΝ. - ΝΤΑΛΚΟΥΡΝΤ Μία ήττα-έκπληξη γνώρισε την περασμένη αγωνιστική η ΑΦΚ (11-3-5) στην έδρα της Φρέι με 1-0, όμως παραμένει στην πρώτη τριάδα του βαθμολογικού πίνακα. Τη μάχη της για μία θέση που θα της χαρίσει την άνοδο δίνει και η Ντάλκουρντ (9-7-3), η οποία προέρχεται από μία τεράστια νίκη μέσα στο σπίτι της κόντρα στη Χάλμσταντ. Παράλογος ο φαβοριτισμός της Ντάλκουρντ μέσα σε μία από τις πιο δύσκολες έδρες της κατηγορίας (7-1-1 εντός η ΑΦΚ), η αξία βρίσκεται στην κόντρα. 1874 ΑΖΑΞΙΟ - ΜΠΟΥΡΓΚ ΠΕΡΟΝΑΣ Την πρώτη της ήττα στο φετινό πρωτάθλημα γνώρισε η Αζαξιό την προηγούμενη αγωνιστική στην έδρα της Ορλεάν, όμως άξιζε κάτι παραπάνω από το συγκεκριμένο ματς με βάση την εμφάνιση της. Τραγικό το ξεκίνημα της Μπουργκ, η οποία έχει συγκεντρώσει έναν βαθμό σε τρία παιχνίδια (0-1-2), ενώ στο πιο πρόσφατο διασύρθηκε μέσα στο σπίτι της από την Οσέρ (2-4). Καλύτερα στοιχεία έχει δείξει μέχρι τώρα η Αζαξιό, μπορεί να κάνει το 2/2 μπροστά στο κοινό της. 1906 ΚΣΜ ΣΤΟΥΝ. ΙΑΣΙ - ΒΙΤ. ΚΟΝΣΤΑΝΤΑ Οι δύο συνεχόμενες νίκες κόντρα σε Γκαζ Μετάν και Ταργκού ανήκουν πια στο παρελθόν για την Ιάσι, η οποία έχασε από Μποτοσάνι και Κραϊόβα σε κύπελλο και πρωτάθλημα αντίστοιχα στα δύο τελευταία της παιχνίδια. Μετά την πρεμιέρα, η Βιτορούλ γεύτηκε τη χαρά της νίκης με το άνετο 3-1 επί της Ταργκού και έδειξε να ξεπερνάει το σοκ του αποκλεισμού από κύπελλο και Γιουρόπα Λιγκ. Ανεβασμένοι οι φιλοξενούμενοι, μπορούν τουλάχιστον τον βαθμό σε μία πάντως δύσκολη έδρα, με το 0:0 ασιατικό διπλό να έχει το προβάδισμα. 1900 ΝΤΕ ΓΚΡΑΑΦΣΑΠ - ΟΥΤΡΕΧΤΗ Εντυπωσίασε στην πρεμιέρα η Ντε Γκράαφτσαπ με το 4-1 επί της ΦΚ Αϊντχόφεν, αλλά στη συνέχεια έχασε με 2-1 από τη Ντεν Μπος και ευελπιστεί να επιστρέψει άμεσα στον δρόμο των επιτυχιών. Η δεύτερη ομάδα της Ουτρέχτης φαντάζει ιδανικό θύμα, αφού είναι νεοφώτιστη, έδειξε και στην έδρα ενός μεγάλου φαβορί (Μπρέντα) ότι δε μπορεί να αντέξει σε τέτοια ματς, χάνοντας με 4-1, όμως προέρχεται από τον παρθενικό της βαθμό με το 1-1 κόντρα στη Ντόρντρεχτ. 1878 ΟΣΕΡ - ΚΛΕΡΜΟΝ Με μία εξαιρετική εμφάνιση συνδύασε την παρθενική της νίκη στο φετινό πρωτάθλημα η Οσέρ, επικρατώντας εύκολα μέσα στο σπίτι της Μπουργκ με 2-4. Από την άλλη, η Κλερμόν με την εντός έδρας ήττα που γνώρισε από τη Σοσό, συμπλήρωσε τρία ματς χωρίς τρίποντο (0-1-2). Σε κακή κατάσταση δείχνει η Κλερμόν, δύσκολα θα μπορέσει να διεκδικήσει κάτι μπροστά στο κοινό της ανεβασμένης Οσέρ. Προσφορές στον Stoiximan με 0% Γκανιότα\n1877 ΝΙΟΡ - ΤΟΥΡ Το κακό της πρόσωπο έδειξε σε ένα ακόμη φετινό ματς η Νιορ, γνωρίζοντας την ήττα με κάτω τα χέρια μέσα στο σπίτι της Αμιέν. Εξίσου απογοητευτική ήταν η εμφάνιση της Τουρ την περασμένη αγωνιστική, όταν έχασε μπροστά στο κοινό της από το Στρασβούργο, χωρίς να προβάλλει καμία αντίσταση. Σκοράρουν με το σταγονόμετρο οι δύο ομάδες, ματς για λίγα γκολ. 1893 ΜΙΡΑΝΤΕΣ - ΧΕΤΑΦΕ Αρκετούς παίκτες απέκτησε και παραχώρησε η Μιραντές κατά τη μεταγραφική περίοδο, όμως κράτησε στο τιμόνι της τον Κάρλος Τεράθας, ο οποίος κρίνεται απόλυτα επιτυχημένος με την παρουσία του εκεί από το τέλος του 2013 κι έπειτα. Πάντως, στο φινάλε του καλοκαιριού μοιάζει χαμένη από τις κινήσεις της. Μετά την περσινή καταστροφική σεζόν που την έριξε στη Σεγούντα, η Χετάφε θα αναζητήσει την άμεση επάνοδο στα μεγάλα σαλόνια, ενισχύθηκε πολύ για αυτόν τον σκοπό, αποκτώντας και παίκτες επιπέδου Πριμέρα. Πρώτη αγωνιστική, κλειστά τα χαρτιά των δύο ομάδων, αλλά σε αποδόσεις αουτσάιντερ θα στηρίξουμε ένα από τα φαβορί για άνοδο στη μεγάλη κατηγορία. 1876 ΜΠΡΕΣΤ - ΒΑΛΕΝΣΙΕΝ Πολύ δυναμικό ξεκίνημα έχει κάνει στη φετινή σεζόν η Μπρεστ, η οποία μετά από τρεις αγωνιστικές είναι αήττητη (2-1-0) και βρίσκεται στην κορυφή του πρωταθλήματος. Δεύτερο συνεχόμενο 0-0 για τη Βαλενσιέν, αυτή τη φορά μέσα στο σπίτι της, όπου υποδέχτηκε τη Ρεμς, σε ένα μέτριο ματς χωρίς πολλές φάσεις. Σε πολύ καλό φεγγάρι βρίσκεται η Μπρεστ και μέσα στο σπίτι της μπορεί να λυγίσει κάθε αντίπαλο. 1897 ΓΙΟΝΓΚ ΑΓΙΑΞ - ΝΤΕΝ ΜΠΟΣ Θετικό πρόσημο παίρνει η δεύτερη ομάδα του Άγιαξ στο ξεκίνημα της σεζόν. Μετά το ισόπαλο 1-1 με την Έμεν, πέρασε εντυπωσιακά από την έδρα της Αλμίρε με σκορ 1-4 και έδειξε πως βρίσκεται σε καλή κατάσταση. Αφού πάλεψε με νύχια και με δόντια στην έδρα των νέων της Αϊντχόγεν, αλλά έχασε (5-4), η Ντεν Μπος έκανε σεφτέ στις νίκες με το 2-1 επί της Ντε Γκράαφτσαπ, παίρνοντας ψυχολογία ενόψει της συνέχειας. 2/2 αμφίσκορα μετρούν οι δύο ομάδες, παίζουν πολύ ανοικτά στο ξεκίνημα του πρωταθλήματος και αναμένουμε ακόμα ένα ματς με σκορ και θέαμα. 1880 ΣΤΡΑΣΒΟΥΡΓΟ - ΝΙΜ Τρομάζει με τη φετινή του εικόνα το Στρασβούργο, το οποίο παραμένει αήττητο στο πρωτάθλημα (2-1-0), προερχόμενο από την εκτός έδρας νίκη με 1-3 κόντρα στην Τουρ. Αντίθετα, η Νιμ κυλιέται στα χαμηλά της βαθμολογίας και την περασμένη αγωνιστική γνώρισε την ήττα μέσα στο σπίτι της από τη Λανς. Ένα επίπεδο πάνω δείχνει το Στρασβούργο, δε μπορεί να του σταθεί εμπόδιο αυτή η Νιμ. 1902 ΦΕΝΛΟ - ΟΣ Είναι γεγονός πως και φέτος η Φένλο συγκαταλέγεται στα φαβορί για την άνοδο, κάτι που φρόντισε να επιβεβαιώσει από πολύ νωρίς κιόλας, κάνοντας το 2/2 κόντρα σε Καμπούρ και Μάαστριχτ. Θετικό πρόσημο παίρνει στο ξεκίνημα και η Ος, μετά τον βαθμό που «τσίμπησε» από τη Ντόρντρεχτ, επικράτησε με 3-1 της Χέλμοντ, αλλά το έργο της αυτή τη φορά θα είναι σαφώς πιο δύσκολο. Πάντως, δεν έχει καμία αξία ο πολύ χαμηλός άσος. 1905 ΧΕΛΜΟΝΤ ΣΠΟΡ - ΑΚΙΛΙΖ 29 Δύο εκ των απογοητεύσεων στο ξεκίνημα της χρονιάς. Και αν για την ερασιτεχνική Ακιλίζ αυτό δεν είναι κάτι ιδιαίτερα περίεργο (0-0-2), μιας και είχε αρκετά δύσκολο πρόγραμμα, για τη Χέλμοντ προκαλεί εντύπωση (0-1-1). Η άμυνα είναι αυτή που της στοιχίζει, δέχτηκε πέντε γκολ έως τώρα, ενώ οι δύο αντίπαλοι μετρούν μόνο GG και over 2,5 στην έναρξη της σεζόν, καθιστώντας το μεταξύ τους παιχνίδι ακόμα ένα υποψήφιο για να μας χαρίσει σκορ και θέαμα. 1904 ΦΟΡΤΟΥΝΑ ΣΙΤΑΡΝΤ - AΛΜΙΡΕ ΣΙΤΙ Η νίκη επί της Ακιλίζ στην πρεμιέρα είχε και συνέχεια για τη Φορτούνα, η οποία κράτησε την ισοπαλία στην έδρα της Τέλσταρ την προηγούμενη εβδομάδα. Στον κόσμο της η Αλμίρε, μπορεί να έμεινε όρθια στο Φόλενταμ, αλλά η συνέχεια δεν ήταν ανάλογη, αφού οι νέοι του Άγιαξ τη διέλυσαν με 1-4 για τη δεύτερη αγωνιστική. Δε βρίσκουμε κανέναν απολύτως λόγο να προσφέρεται σε αποδόσεις φαβορί το διπλό, η αξία στα αριστερά του σετ. 1879 ΣΟΣΟ - ΟΡΛΕΑΝ Συνέχεια στα θετικά αποτελέσματα έδωσε η Σοσό στην εκτός έδρας επικράτηση της επί της Κλερμόν, διατηρώντας το αήττητο στο πρωτάθλημα (2-1-0). Την πρώτη της νίκη πέτυχε η Ορλεάν την περασμένη αγωνιστική, όταν υποδέχτηκε την Αζαξιό, κόντρα στην οποία πραγματοποίησε την καλύτερη φετινή της εμφάνιση. Πιο ποιοτική ομάδα διαθέτει η Σοσό, έστω και δύσκολα αναμένεται να πάρει τους τρεις βαθμούς της νίκης. 1901 ΝΤΟΡΝΤΡΕΧΤ - ΚΑΜΠΟΥΡ Με δύο ισοπαλίες μπήκε στη σεζόν η Ντόρντρεχτ, αμφότερες έληξαν ισόπαλες 1-1 κόντρα στην Ος και τη δεύτερη ομάδα της Ουτρέχτης. Με το ίδιο σκορ πήρε τον βαθμό και η Καμπούρ κόντρα στους νέους της Αϊντχόφεν, όμως είχε προηγηθεί η ήττα από τη Φένλο στην πρεμιέρα και η ομάδα δείχνει πως δεν είναι στο κατάλληλο στάδιο ετοιμότητας για την κατηγορία. Λόγω ονόματος και προσδοκιών, η Καμπούρ δίνεται φαβορί, δε θα διαφωνήσουμε ιδιαίτερα παρά το κακό της ξεκίνημα, αφού ίσως είναι η ώρα να σπάσει το ρόδι. 1898 ΓΙΟΝΓΚ ΑΪΝΤΧΟΦΕΝ - ΕΜΕΝ Μετά το εκθαμβωτικό 5-4 της πρεμιέρας επί της Ντεν Μπος, οι νέοι της Αϊντχόφεν απέσπασαν πολύτιμο βαθμό στην έδρα της Καμπούρ με 1-1 και απέδειξαν πως μόνο τυχαία δεν ήταν η νίκη της πρώτης αγωνιστικής. Συνήλθε κάπως η Έμεν μετά την ισοπαλία με τους νέους του Άγιαξ, κέρδισε 1-0 τη Βαλβάικ και φάνηκε να βρίσκει τον δρόμο της. Λόγω έδρας, οι γηπεδούχοι έχουν τον πρώτο λόγο, αλλά ως εκεί. 1899 ΜΠΡΕΝΤΑ - ΜΑΑΣΤΡΙΧΤ Είναι το ακλόνητο φαβορί για την άνοδο και το αποδεικνύει με συνέπεια στο ξεκίνημα του πρωταθλήματος η Μπρέντα. Έκανε με άνεση το 2/2 και κόντρα στη Μάαστριχτ καλείται να διευρύνει το νικηφόρο σερί της. Η αντίπαλός της δεν είναι ομάδα που μπορεί να την ανησυχήσει, έχει μόλις ένα βαθμό μετά από δύο αγωνιστικές (0-1-1), δεχόμενη συνολικά τέσσερα τέρματα. Εύκολα ή δύσκολα η Μπρέντα αναμένεται να φτάσει στο τρίποντο, λογικά θα επιβεβαιώσει τον άσο, πιθανότατα θα σημειώσει κι αρκετά τέρματα. 1903 ΦΟΛΕΝΤΑΜ - ΤΕΛΣΤΑΡ Με υψηλές προσδοκίες μπήκε στη σεζόν η Φόλενταμ, απέδειξε πως μπορεί να τις δικαιώσει, αφού παρά το 1-1 της πρεμιέρας κόντρα στην Αλμίρε, πήγε στο Αϊντχόφεν και πήρε σπουδαίο διπλό κόντρα στη ΦΚ. Αλλού ήταν η Τέλσταρ στο ματς με τη Βαλβάικ, έχασε δίκαια με 1-0, δεν έπεισε όμως ούτε στη συνέχεια, παρότι πήρε τον πρώτο της βαθμό (1-1 με τη Φορτούνα). Λογικό φαβορί οι γηπεδούχοι, δεν είναι άξιες πονταρίσματος όμως οι αποδόσεις. 1895 ΕΞΕΛΣΙΟΡ - ΝΤΕΝ ΧΑΑΓΚ Παιχνίδι ανάμεσα σε δύο από τις τέσσερις συνολικά ομάδες της Ερεντιβίζιε που ξεκίνησαν τις υποχρεώσεις τους έχοντας μόνο νίκες στο πρωτάθλημα (2-0-0). Η Εξέλσιορ κέρδισε Τβέντε και Γκρόνινγκεν, η Ντεν Χάαγκ επικράτησε των Ιγκλς και Φίτεσε, αμφότερες δείχνουν σε πολύ καλή κατάσταση με την έναρξη της σεζόν και όπως γίνεται εύκολα αντιληπτό, δε μπορούμε να επιλέξουμε πλευρά στο μεταξύ τους ματς. 1875 ΛΑΒΑΛ - ΓΚΑΖΕΛΕΚ Σε ένα ακόμη φετινό της ματς η Λαβάλ παρουσιάστηκε κατώτερη των περιστάσεων, με αποτέλεσμα να γνωρίσει την πρώτη της ήττα στο πρωτάθλημα, στην έδρα της Τρουά με 1-0. Μία πολύ αξιοπρεπή εμφάνιση πραγματοποίησε την περασμένη αγωνιστική η Γκαζελέκ, βάζοντας δύσκολα στην Χάβρη, με την οποία τελικά ήρθε ισόπαλη 1-1. Αξία δείχνει να έχει το ενδεχόμενο να επιβεβαιώσει το αμφίσκορο σε τρίτο σερί παιχνίδι της η Γκαζελέκ. 1881 ΧΑΒΡΗ - ΤΡΟΥΑ Εντυπωσιάζει με το ξεκίνημα της στο πρωτάθλημα η Χάβρη, η οποία στις τρεις πρώτες αγωνιστικές δεν έχει γνωρίσει καμία ήττα (2-1-0) και προέρχεται από το ισόπαλο 1-1 στην έδρα της Γκαζελέκ. Μετά από δύο απογοητευτικές εμφανίσεις, η Τρουά κέρδισε μπροστά στο κοινό της την Λαβάλ και έδειξε ότι βρίσκει σιγά-σιγά τα πατήματα της. Ξεκάθαρο φαβορί στο συγκεκριμένο ματς είναι η Χάβρη, με τις τιμές του άσσου να κινούνται χαμηλά. 1896 ΒΑΛΒΑΪΚ - ΦΚ ΑΪΝΤΧΟΦΕΝ Φέτος ελπίζει σε μία πορεία ανάλογη του ονόματός της η Βαλβάικ και παρότι στην πρεμιέρα με την Τέλσταρ έδειξε ικανή για κάτι τέτοιο, στην ήττα από την Έμεν (1-0), μάλλον απογοήτευσε, παρότι θα μπορούσε τουλάχιστον να μη χάσει. Κάκιστο το ξεκίνημα της ΦΚ Αϊντχόφεν, μπήκε στη σεζόν με υψηλές προσδοκίες, αλλά οι ήττες από Ντε Γκράαφτσαπ και Φόλενταμ, την προσγείωσαν απότομα. Σχεδόν στη μέση το σετ, σε τέτοιες αποδόσεις αξίζει η στήριξή μας στην έδρα, με τη Βαλβάικ να βγάζει καλύτερη εικόνα στο ξεκίνημα. Προσφορές στον Stoiximan με 0% Γκανιότα\n1910 ΧΟΡΣΕΝΣ - ΛΙΝΓΚΜΠΙ Σε ένα φανταστικό, από άποψη θεάματος, παιχνίδι η Χόρσενς ήρθε ισόπαλη 3-3 μπροστά στο κοινό της με τη Σίλκεμποργκ, επιβεβαιώνοντας το αμφίσκορο σε τέταρτο από τα πέντε φετινά της ματς. Τέσσερις αγώνες χωρίς ήττα (2-2-0) συμπλήρωσε η Λίνγκμπι με την εντός έδρας ισοπαλία της κόντρα στην Άαρχους, σκαρφαλώνοντας σιγά-σιγά στον βαθμολογικό πίνακα. Έχουν έφεση στο σκοράρισμα οι δύο ομάδες, πολύ πιθανό να επιβεβαιωθεί το GG σε έναν ακόμη αγώνα της Χόρσενς. 1913 ΝΙΕΤΣΙΕΤΖΑ - ΛΕΧ ΠΟΖΝΑΝ Ο αποκλεισμός-σοκ από τη Βίγκρι Σουβάλκι στο κύπελλο φαίνεται πως αναστάτωσε τη Νιετσιέτζα (3-0-2), καθώς ακολούθησε ο διασυρμός με το βαρύ 5-0 από την Πογκόν, απογοητεύοντας με την εικόνα της, όπως προδίδει και το σκορ. Από την άλλη, η Λεχ (1-1-3) έψαχνε απεγνωσμένα έναν τρόπο για να πάρει ψυχολογία και η πρόκριση με το επιβλητικό 0-3 επί της Ποντμπεσκίτζιε της έδωσε ζωή, πανηγυρίζοντας και την πρώτη νίκη στο πρωτάθλημα με το 2-1 επί της Κρακόβια. Εντελώς διαφορετικό το κλίμα στις δύο ομάδες, οι φιλοξενούμενοι έχουν το μομέντουμ και τους στηρίζουμε, αλλά όχι σε αποδόσεις φαβορί. 1912 ΣΤΑΝΤΑΡ ΛΙΕΓΗΣ - ΣΑΡΛΕΡΟΥΑ Πολύ ενθαρρυντικό και ελπιδοφόρο το ξεκίνημα της Σαρλερουά, εκμεταλλευόμενη και το βατό της πρόγραμμα είναι αήττητη στις τρεις πρώτες αγωνιστικές (2-1-0) με την εστία της να παραβιάζεται μόλις μια φορά. Η Σταντάρ Λιέγης δεν είναι η ομάδα του πρόσφατος παρελθόντος, έχασε κομβικούς παίκτες το καλοκαίρι και η αποδυνάμωση της φαίνεται και μέσα στο γήπεδο. Δύσκολα θα δούμε πολλά γκολ στην αναμέτρηση και το under 2,5 στο 1,825 (Bet365) είναι ανεκτό. 1923 ΜΑΛΑΓΑ - ΟΣΑΣΟΥΝΑ Ισχνή η μεταγραφική ενίσχυση της Οσασούνα, που θεωρείται δικαίως ένα από τα μεγαλύτερα φαβορί για να επιστρέψει στη Σεγούντα. Με το μυαλό της πρωτίστως στην άμυνα θα ταξιδέψει στην Ανδαλουσία για το ματς της πρεμιέρας με τη Μάλαγα, που μπορεί να βρει τον τρόπο για να… ξεκλειδώσει την άμυνα των Βάσκων. Αρκετά φιλόδοξη φέτος με τον Χουάντε Ράμος στη θέση του προπονητή και με αξιόπιστες επιλογές στην επίθεση (Τσάρλες, Σάντρο, Σάντος), που πέρσι αποτέλεσε την μαύρη τρύπα. Αντί για τον χαμηλό άσο στο 1,67 θα προτιμήσουμε το συνδυασμό νίκης της Μάλαγα με το under 3,5, ο οποίος και αποδίδει 2,10 στον Stoiximan. 1925 ΑΝΤΑΝΑΣΠΟΡ - ΜΠΟΥΡΣΑΣΠΟΡ Νεοφώτιστη στα μεγάλα σαλόνια η Αδάνασπορ, πέρυσι κατέκτησε το πρωτάθλημα στη δεύτερη κατηγορία και φυσικά πρωταρχικός της στόχος είναι η παραμονή, με τις μεταγραφικές κινήσεις που έγιναν να μην είναι αυτές που έπρεπε και για αυτό ο τεχνικός της Ενγκίν Ιπεκόγλου υπέβαλλε την παραίτηση του χθες το βράδυ. Μετά την περσινή αποτυχημένη σεζόν, η Μπούρσασπορ ελπίζει σίγουρα σε κάτι καλύτερο φέτος. Προπονητής της είναι ο Χαμζάογλου, το ρόστερ μοιάζει ενισχυμένο από το μεταγραφικό παζάρι, αφού παρότι αποχώρησαν κάποιοι παίκτες-κλειδιά, οι «κροκόδειλοι» φαίνεται πως τους αντικατέστησαν επάξια. Πρόκειται για πρεμιέρα, αυτός είναι και ο μόνος λόγος που δε θα στηρίξουμε τους φιλοξενούμενους, αν και σαφώς έχουν το προβάδισμα μετά το χθεσινοβραδινό αλαλούμ στο στρατόπεδο των γηπεδούχων. 1917 ΛΟΥΜΠΕΚ - ΣΑΝ ΠΑΟΥΛΙ Ομάδα της τέταρτης κατηγορίας η Λούμπεκ, δείχνει στο ξεκίνημα της σεζόν έτοιμη να πάρει το εισιτήριο της ανόδου, μετρώντας ρεκόρ 3-1-0 στο πρωτάθλημα. Αντίπαλός της στο κύπελλο η σαφώς ανώτερη Σαντ Πάουλι, η οποία όμως στην έναρξη της Τσβάιτε Λίγκα απογοητεύει, έχοντας μόνο ήττες (0-0-2) και δεν ξέρουμε κατά πόσο θα ασχοληθεί με το κύπελλο, οπότε προτιμότερη λύση είναι η αποχή. 2927 ΓΚΑΛΓΟΥΕΪ ΓΙΟΥΝΑΪΤΕΝΤ - ΜΠΡΕΪ Παρά την επιστροφή στα αρνητικά αποτελέσματα (ήττα με 1-0 από τη Σεντ Πάτρικς) έπειτα από τρεις αγωνιστικές (2-1-0), η Γκάλγουεϊ (5-3-2 εντός) παραμένει σε ασφαλή απόσταση από την επικίνδυνη ζώνη (+12). Επτά ματς χωρίς ήττα (3-4-0) συμπλήρωσε στο πρωτάθλημα η Μπρέι (0-3-6 εκτός), αλλά πληρώνει την αδυναμία της εκτός έδρας και για αυτό παραμένει μόλις δύο πόντους πάνω από τον υποβιβασμό. Λογικό φαβορί η Γκάλγουεϊ, είναι δυνατή μπροστά στον κόσμο της, ενώ οι «γλάροι» όταν ταξιδεύουν ζορίζονται. Παρόλα αυτά, το εντυπωσιακό σερί των φιλοξενούμενων μας αποτρέπει από την ενασχόλησή μας με τον άσο και μας ωθεί στην αποχή. 1915 ΛΥΩΝ - ΚΑΕΝ Με τον Λακαζέτ να πετάει φωτιές η Λυών είχε εύκολο έργο απέναντι στη Νανσί (0-3). Νίκη με ανατροπή για την Καέν, που βρέθηκε να χάνει με 0-2 στο 20λεπτο όμως με αντεπίθεση διαρκείας έφερε τούμπα το ματς, έχοντας πρωταγωνιστή τον νεοφερμένο, Σαντινί (2 γκολ). Η Καέν παίζει ακομπλεξάριστα, ακόμα και εκτός έδρας απέναντι σε πιο ισχυρές ομάδες όπως στην προκειμένη η Λυών. Εκτός από το αγωνιστικό στιλ των δύο ομάδων, βοηθάει και η παράδοση (5 σερί over) για να κυνηγήσουμε το σενάριο των πολλών τερμάτων, στο 1,70 παίζεται το over στη Bet365. 1924 ΝΤΑΝΤΙ - ΧΑΜΙΛΤΟΝ Δε μπόρεσε να δώσει συνέχεια στις νίκες η Νταντί, αφού μετά το εντυπωσιακό 1-3 της πρεμιέρας επί της Ρος Κάουντι, έχασε μπροστά στο κοινό της από τη Ρέιντζερς με 1-2, σε ένα ματς όπου πάντως είχε σαφώς δυσκολότερη αποστολή. Κόντρα στους «Τζερς», η Χάμιλτον έμεινε όρθια στην πρώτη αγωνιστική, αλλά ακολούθησε η εντός έδρας ήττα από την Κιλμάρνοκ με 1-2. Παιχνίδι ανάμεσα σε δύο ομάδες που έδειξαν έως τώρα καλά σημάδια από τη μέση και μπροστά, αλλά στα μετόπισθεν έχουν αρκετά προβλήματα να επιλύσουν (2/2 GG). Τα πολλά τέρματα έχουν τον πρώτο λόγο, με τη λογική να μας οδηγεί σε ένα ανοικτό ματς. 1927 ΜΑΝΤΣΕΣΤΕΡ ΓΙΟΥΝ. - ΣΑΟΥΘΑΜΠΤΟΝ Η θετική αύρα που κουβάλησε μαζί του ο Μουρίνιο έχει φέρει και τα αντίστοιχα αποτελέσματα στη Μάντσεστερ Γιουνάιτεντ, η οποία μετά την κατάκτηση του «Κομιούνιτι Σιλντ» ξεκίνησε με το δεξί και τις υποχρεώσεις της στην Πρέμιερ (1-3 την Μπόρνμουθ). Με ισοπαλία έκανε πρεμιέρα η Σαουθάμπτον, έμεινε στο 1-1 υποδεχόμενη τη Γουότφορντ, σε ένα ματς που είχε την κατοχή αλλά όχι τον τρόπο για να διασπάσει την άμυνα των φιλοξενούμενων. Αρέσει η νέα Γιουνάιτεντ υπό τις οδηγίες του Μουρίνιο, μπορεί ακόμη να μην είναι 100% έτοιμη, όμως δείχνει πως έχει πλέον τον τρόπο για να παίρνει αυτό που θέλει. Περιμένουμε μια επαγγελματική νίκη από τους «κόκκινους διαβόλους», κάτι σε στυλ 2-0, οπότε θα προτιμήσουμε το συνδυασμό άσου & under 3,5 γκολ (2,05/Stoiximan). Σε απόδοση 2πλασιασμού προτίμησε το εύρος γκολ 2-3 ο Stoximatakias. Διαβάστε περισσότερα εδώ. 1929 ΜΠΕΛΕΝΕΝΣΕΣ - ΜΠΟΑΒΙΣΤΑ Αποσυντονίστηκε στην πρεμιέρα η Μπελενένσες, είδε τη Σετούμπαλ να ξεκινάει δυνατά το ματς, βρέθηκε πίσω στο σκορ από νωρίς και με την έναρξη της επανάληψης δέχθηκε το καθοριστικό γκολ που έκρινε το ματς για το τελικό 2-0. Με φόρα από τον περσινό εντυπωσιακό της τερματισμό, η Μποαβίστα έκαμψε εύκολα την αντίσταση της Αρούκα (2-0) και έδειξε πανέτοιμη για τη σεζόν. Με τα δείγματα των δύο ομάδων, είμαστε αναγκασμένοι να κοιτάξουμε μόνο προς τα δεξιά, αλλά παράλληλα, υποχρεούμαστε να κρατήσουμε μία «πισινή», λόγω έδρας και μικρού δείγματος από τους δύο αντιπάλους. Betshop\n1930 ΛΑ ΚΟΡΟΥΝΙΑ - ΕΪΜΠΑΡ Με αέρα αισιοδοξίας ρίχνεται στη μάχη της φετινής σεζόν η Λα Κορούνια. Προς το παρόν κρατάει τόσο τον Λούκας Πέρεθ (1ος σκόρερ πέρσι με 17 γκολ) αλλά και τον πιο αξιόπιστο αμυντικό της, Σίντνεϊ. Θετικά τα δείγματα γραφής στα φιλικά (νίκησε στο τελευταίο χρονικά τη Βιγιαρεάλ), έκανε τις απαραίτητες κινήσεις (Αντόνε, Αλμπεντόσα, Μπρούνο Γκάμα, Γκιγιέρμε) για να ανέβει επίπεδο. Η Εϊμπάρ αναμένεται να κινηθεί στα ίδια νερά με πέρσι, έχασε όμως τον γκολεαδόρ, Μπόρχα Μπαστόν (18 γκολ) και κάποιος άξιος αντικαταστάτης δεν φαίνεται να υπάρχει στο ρόστερ της. Θα δώσουμε ένα ελαφρύ προβάδισμα στη νίκη των Γαλιθιάνων, στο 1,97 παίζεται ο άσος στον Stoiximan.\n1931 ΑΛΜΕΡΙΑ - ΚΑΝΤΙΘ Εξαιρετικά δείγματα γραφής έδειξε η Αλμερία στα φιλικά προετοιμασίας (5-1-1), μοιάζει έτοιμη για την έναρξη της σεζόν και φέτος ελπίζει να κάνει το βήμα παραπάνω, αν και κάτι τέτοιο φαντάζει ιδιαίτερα δύσκολο. Νεοφώτιστη η Κάντιθ, επιστρέφει έπειτα από επτά χρόνια, πήρε πολλούς παίκτες με εμπειρία, αρκετοί εκ των οποίων ήρθαν από το εξωτερικό και φυσικά στόχος είναι η παραμονή στην κατηγορία, με τις εταιρίες να τη δίνουν ως αουτσάιντερ στη μάχη της σωτηρίας. Φαβορί δίνονται οι γηπεδούχοι, λογικό, καθώς έχουν υψηλότερες βλέψεις από την αντίπαλό τους, η οποία θα χρειαστεί και κάποιο χρονικό διάστημα ώστε να βρει ρυθμό. Καλή τύχη σε ό,τι επιλέξετε.


Πωλούνται Νέα Σκιώνη Αγγελίες - Σελίδα 1 - FreeList.gr - Λίστα δωρεάν αγγελιών\nΕλλάδα > Ν. Χαλκιδικής > Νέα Σκιώνη > Πωλούνται\nΖΗΤΟΥΝΤΑΙ ΠΡΟΣ ΑΓΟΡΑ ΝΟΜΙΣΜΑΤΑ & ΧΑΡΤΟΝΟΜΙΣΜΑΤΑ ♥\nΑγοράζουμε Ελληνικά και ξένα νομίσματα Χαρτονομίσματα και μετάλλια. Αν έχετε κάποια νομίσματα, χαρτονομίσματα, μετάλλια η θέλετε να σταματήσετε τη συλλογή σα...\nΑΓΟΡΑΖΟΥΜΕ ΝΟΜΙΣΜΑΤΑ ΧΑΡΤΟΝΟΜΙΣΜΑΤΑ ΚΑΙ ΜΕΤΑΛΛΙΑ ♥\nΑγοράζουμε Ελληνικά και ξένα νομίσματα Χαρτονομίσματα και μετάλλια, πληρωμή μετρητοίς. πως γίνεται. Έχετε κάποια νομίσματα, χαρτονομίσματα με τα οποία δε...\nΒρίσκεστε εδώ: Λίστα δωρεάν αγγελιών σε: Ελλάδα > Ν. Χαλκιδικής > Νέα Σκιώνη > Πωλούνται\nαγγελίες Πωλούνται Νέα Σκιώνη δωρεάν μικρές αγγελίες Πωλούνται Νέα Σκιώνη ΜΙΚΡΕΣ ΑΓΓΕΛΙΕΣ ΔΩΡΕΑΝ Πωλούνται Νέα Σκιώνη νομού Χαλκιδικής, Μακεδονία aggelies pwloyntai nea skiwni dwrean mikres aggelies pwloyntai nea skiwni mikres aggelies dwrean pwloyntai nea skiwni nomoy xalkidikis makedonia ads free classifieds advertisements list


Πισωγύρισμα για τον Αρη, καταστροφικό εξάλεπτο έφερε την ήττα από τον Βόλο\nΜετά τη νίκη στις καθυστερήσεις επί της ΑΕΚ, ο Αρης θέλει να συνεχίσει την πορεία του προς τα πλέι οφ, υποδέχομενος τον ΝΠΣ Βόλο.\nΟ Ακης Μάντζιος έχει να αντιμετωπίσει μια σοβαρή απουσία, αυτή του Φαμπιάνο.\nΜετά τις δύο συνεχόμενες νίκες που τον έφεραν κοντά στα πλέι οφ, ο Αρης γύρισε ξανά στα παλιά και ηττήθηκε από τον Βόλο με 0-2. Η ομάδα του Μάντζιου ήταν καλύτερη σε όλο το διάστημα του αγώνα, δημιούργησε αρκετές ευκαιρίες, είχε υπομονή αλλά έχασε την αυτοσυγκέντρωσή της για έξι λεπτά προς το τέλος του αγώνα και με ένα ολέθριο λάθος του Ντιαγέ δέχθηκε το 0-1 και στη συνέχεια στην αντεπίθεση το 0-2.\nΕτσι, ο Αρης παρέμεινε στην έβδομη θέση ενώ ο Βόλος πλησίασε στον ένα πόντο τους «κιτρινόμαυρους».\nΑπόλυτα κυρίαρχος ο Αρης στο πρώτο μέρος\nΜόλις στο τρίτο λεπτό, ο Αρης απείλησε. Ο Καμαρά έκανε τη σέντρα, ο Σάσα σούταρε αλλά η μπάλα κόντραρε στα σώματα. Ένα λεπτό αργότερα, οι «κιτρινόμαυροι» είχαν μεγάλη ευκαιρία να ανοίξουν το σκορ. Η φάση ξεκίνησε από κόρνερ, η μπάλα κατέληξε στον Μπράμπετς που από κοντά δεν μπόρεσε να στείλει την μπάλα στα δίχτυα.\nΣτο 32ο λεπτό νέα χαμένη ευκαιρία για τον Αρη. Οι παίκτες του Μάντζιου κυκλοφόρησαν πολύ όμορφα την μπάλα, έφτασε στον Γκάνεα που έκανε το σουτ και κόντραρε, η μπάλα έφτασε στον Ντιαγέ που έκανε το σουτ όμως ο Παπαδόπουλος μπλόκαρε. Πέντε λεπτά αργότερα, νέα μεγάλη χαμένη φάση για τον Αρη, με σουτ του Ασλανίδη που αποκρούστηκε δύσκολα από τον κίπερ του Βόλου. Η φάση ξεκίνησε από κόρνερ.\nΟλέθριο λάθος του Ντιαγέ, σκόραρε ο Βόλος στην πρώτη τελική του\nΗ πρώτη φάση και στο δεύτερο ημίχρονο ήταν για τον Αρη. Ο Γκάνεα επιχείρησε εκτέλεση φάουλ μπλόκαρε ο Κλέιμαν. Τέσσερα λεπτά αργότερα, το σουτ του Ματέο Γκαρία πέρασε ψηλά άουτ.\nΣτο 67’ το αριστερό σουτ του Μαντσίνι στο ύψος της περιοχής, έδιωξε στο πλάι ο Κλέιμαν. Στο 76ο λεπτό νέα ευκαιρία για τους γηπεδούχους. Ο Καμαρά μπήκε μέσα στην περιοχή και έκανε το σουτ με το αριστερό, απέκρουσε ο Κλέιμαν. Στη συνέχεια της φάσης ο Γκάμα σούταρε εκτός περιοχής, μπλόκαρε ο κίπερ του Βόλου.\nΑφού ο Αρης δεν μπορούσε να βρει δίχτυα το έκανε ο Βόλος. Οι φιλοξενούμενοι πίεσαν στο κέντρο τον Ντιαγέ, εκείνος έκανε λάθος, ο Βόλος έφυγε στην αντεπίθεση και η μπάλα κατέληξε στον Σοάρες. Εκείνος έκανε δύο ντρίμπλες και με ωραίο αριστερό σουτ έστειλε την μπάλα στα δίχτυα του Σιαμπάνη.\nΕξι λεπτά αργότερα ο Βόλος έφυγε ξανά στην αντεπίθεση, ο Μπαριέντος έκανε ωραία πάσα στον Κορέα και εκείνος με υπέροχο τελείωμα προ του Γκάνεα, πλάσαρε υπέροχα τον Σιαμπάνη.\nΆρης (Μάντζιος): Σιαμπάνης, Σούντγκρεν (84’ Σάκιτς), Ασλανίδης, Μπράμπετς, Γκάνεα, Σάσα, Ματίγια (72’ Μπερτόγλιο), Ντιαγέ (84’ Μάνος), Μαντσίνι (72’ Ιτούρμπε), Γκαρσία (59’ Γκάμα), Καμαρά.\nΒόλος (Μπράτσος): Παπαδόπουλος (46’ Κλέιμαν), Άλχο (73’ Πουρίτα), Ρινέρ (12’ Ρομέρο), Γκουλέν, Φεράρι, Τσοκάνης, Μπαριέντος, Ρεγκατέν, Μπαρτόλο, Ορόζ (46’ Σοάρες), Φαν Βέερτ.\nMVP: Σοάρες. Η αλλαγή του Μπράτσου άνοιξε το σκορ για τους φιλοξενούμενους και στην ουσία τους έδωσαν την ευκαιρία να πάρουν τη νίκη.\nΔιαιτησία: Ο Περράκης δεν ήταν κακός, άφηνε σε γενικές γραμμές να παιχτεί το παιχνίδι. Δεν είχε τη μεγάλη φάση να τον προβληματίζει, πέρα από μια φάση που ζήτησε ο Αρης πέναλτι αλλά στο ριπλέι δεν φάνηκε να υπάρχει κάτι.\nΠέτρος Χαριζακλής πριν 3 μήνες\nΆρης: Εκτός ο Μπεναλουάν, παίρνει χρόνο ο Ασλανίδης\nΗ αστοχία του Αρη δεν είναι… συμπτωματική\nΚαμαρά: «Ήταν μία κρύα βραδιά για εμάς, ακόμα σκεφτόμαστε τον Άλκη»\nΜάντζιος: «Δεν αξίζαμε την ήττα»\nΜε Ασλανίδη βασικό ο Άρης κόντρα στον Βόλο\nΟ ΝΠΣ Βόλος στο σημείο που δολοφονήθηκε ο Αλκης (vid)\nΑλλαγή μεταγραφικής πολιτικής, στροφή σε... φθηνότερες αγορές-επιλογές\nΠάλμα: «Ήταν ένα όνειρο που έγινε πραγματικότητα»\nΆρης: Ήρεμος και ενωτικός στα αποδυτήρια ο Καρυπίδης\nΆρης Ποδόσφαιρο Super League 1 ΝΠΣ Βόλος


b r e a t h e: le cabaret\nΤο είχα ακούσει από καιρό. Τη Δευτέρα πήγα. Και ήταν ότι περίμενα και καλύτερο. Στο pizza pomodoro του Κολωνακίου, κάθε Δευτερότριτα βράδυ, οι αδελφές Μαγγίρα παρουσιάζουν ένα show "τύπου cabaret" όπως λένε οι ίδιες, με τραγούδι, χορό, μιμήσεις και stand up comedy με το κοινό.\nΓνωστή λάτρης τέτοιων καταστάσεων (yeah! και yeah!) στάθηκα αυστηρή κριτής (με ολίγη ζήλεια - ομολογώ ότι θα'θελα να ήμουν στη θέση τους) και ομολογώ ότι ήταν απλά εξαιρετικές. Πανέξυπνες, κοφτερές, φρέσκιες και -αν υπάρχει τέτοιο- με ταλέντο. Η Μπέτυ δε, θεά όπως πάντα και η Ματθίλδη αυτό που θα έλεγαν παλιά "καρατερίστα". Το κόβω προτού να φανεί διαφήμιση, που δεν θέλω να φανεί και έτσι θα θάψω τo χωροταξικό της υπόθεσης: Τι καταγώγιο εκείνο το μαγαζί - Αν είναι δυνατόν - στενό και μικρό - πρέπει να κλείσεις ένα μήνα πριν πας για να φας μια πανάκριβη πίτσα ή να πας στο bar μήκους 1μισι μέτρου και να στέκεσαι στις μύτες προκειμένου να βλέπεις. Αυτό φυσικά αν δεν κατσικωθεί μπροστά σου κανένας 22χρονος με την 10μελή παρέα του, όλοι φανς της Αννούλας που έχει την επιχείρηση.\nΤα extra bonus είναι το πρωτότυπον της νυχτερινής εξόδου, το απίστευτο fun της υπόθεσης και για τους fashionistas ή του φετιχιστές σημειώνω την παρέλαση περουκών, βαψιμάτων, ρούχων και εσώρουχων. Τέλος για τις θαυμάστριες τηλεοπτικών -και μη- αστέρων, το μέρος είναι φωλιά. Εγώ πέτυχα Παπακαλιάτη, Μαρκουλάκη, σχεδιαστή Νίκο Αποστολόπουλο, γνωστό επιχειρηματία του τρέντυ άθενς μπάι νάιτ και την πολυφωτογραφημένη κορή της ιδιοκτήριας με το γκόμενό της.\nΤι νομίζετε, ότι με τη δουλειά δεν ενημερώνομαι επί των πολιτιστικών? :Ρ\nposted by evee @ 9:31 PM 2 comments links to this post\nAt 1/17/2007, Kevlarsoul said...\nΌλο αυτό μου θύμισε μια Eλλάδα που μέσα σε όλα τα τρελά της είναι fun. Μόνο σε τέτοια πολιτσιμικά γεγονότα\nμπορεί κανεί να δεί ολα αυτά, κι όλους αυτούς; :)\nAt 1/17/2007, evee said...\nε καλά ντε.. και στο 2 του Παπαιωάννου έτσι ήταν (χωρίς το γέλιο όμως, μα με μπόνους πολιτικές σελεμπριτέ)


Η μέθοδος M.A.I.L. που χρειάζεται κάθε επιχείρηση – Αgoralogies\nΗ μέθοδος M.A.I.L. που χρειάζεται κάθε επιχείρηση\nΑναρτήθηκε από τον/τηνAgoralogies 09/01/2021 10/01/2021 Δημοσιεύθηκε στηνFreePressΕτικέτες:angelopoulos,management,partnerships\nΌλοι μας όταν επιχειρούμε κάτι νέο για πρώτη φορά δεν γνωρίζουμε πως πρέπει να χειριστούμε κάποια πράγματα, πως να αντιμετωπίσουμε ορισμένες καταστάσεις. Ο κλάδος των επιχειρήσεων και του επιχειρείν δεν εξαιρείται από αυτό. Η διαφορά είναι ότι δραστηριοποιούνται πολλοί επαγγελματίες στον χώρο των επιχειρήσεων, και κατά συνέπεια δικά σου προβλήματα είναι αρμοδιότητα άλλων να λυθούν.\nΟι κύριοι συνεργάτες μίας επιχείρησης είναι πολύ συγκεκριμένοι, και ο κάθε ένας συμβάλλει με τον δικό του τρόπο στην λειτουργία και την ανάπτυξή της. Εν συντομία, κάθε νέα επιχείρηση πρέπει να έχει M.A.I.L. !\nΠαρακάτω αναλύονται, οι αρμοδιότητες και η σημασία κάθε συνεργάτη στην ομαλή λειτουργία της επιχείρησης\nMarketing Director – Σύμβουλος Μάρκετινγκ\nΟ Marketing Director είναι ο συνεργάτης που συμβουλεύει τον επιχειρηματία σχετικά με τις τάσεις της αγοράς, τις ανάγκες των καταναλωτών και γενικότερα τον καταναλωτικό παλμό της οικονομίας. Συμβάλει στο να σχεδιαστεί η κατάλληλη στρατηγική προσέγγιση πωλήσεων, ώστε η ικανοποίηση των πελατών να είναι στο υψηλότερο δυνατό επίπεδο. Οι συμβουλές του και οι κατευθύνσεις που δίνει αξιολογούνται από τον επιχειρηματία, έχοντας ως απώτερο στόχο να επιτυγχάνεται και η απαραίτητη κερδοφορία για την επιχείρηση.\nAccountant – Λογιστής\nΟ Λογιστής είναι ο συνεργάτης που επιφορτίζεται με το μεγαλύτερο μέρος των γραφειοκρατικών υποθέσεων κάθε επιχείρησης. Εκτός από τις συναλλαγές με τις δημόσιες υπηρεσίες και τις τράπεζες, έχει και το φορτίο της καταγραφής κάθε συναλλαγής της επιχείρησης. Εκτιμά και προσδιορίζει όλα τα μεγέθη, αποτυπώνοντας τα οικονομικά στοιχεία, με τέτοιο τρόπο ώστε ο επιχειρηματίας να έχει ξεκάθαρη εικόνα για την πορεία της επιχείρησής του. Με τη χρήση συγκεκριμένων εργαλείων, μπορεί να συγκρίνει, να αξιολογήσει και να προβλέψει τα οικονομικά μεγέθη της επιχείρησης, για το παρελθόν, το παρόν και το μέλλον αντίστοιχα. Γίνεται αντιληπτό, ότι η βαρύτητα της συγκεκριμένης θέσης είναι μεγάλη, και επιβάλλεται να εμπνέει εμπιστοσύνη προς τον επιχειρηματία.\nInsurer – Ασφαλιστής\nΟ Ασφαλιστής είναι ο συνεργάτης είναι αρμόδιος για την διαχείριση των κινδύνων που διέπουν την επιχείρηση. Μέσω εμπεριστατωμένης έρευνας και πλήρους καταγραφής, είναι σε θέση να κοστολογήσει τους κινδύνους που ενδέχεται να αντιμετωπίσει η επιχείρηση, από προβλεπόμενους παράγοντες και μη. Το κόστος των ενεργειών αυτών, είναι συγκεκριμένο και διαχειρίσιμο τόσο από τον Λογιστή, όσο και από τον ίδιο τον επιχειρηματία. Απώτερος στόχος των ενεργειών του ασφαλιστή, δεν είναι μόνο η αποφυγή κινδύνων (συμβουλές και επισημάνσεις), αλλά η ομαλή συνέχιση της λειτουργίας της επιχείρησης στην περίπτωση που έχουν παρέλθει οι κίνδυνοι.\nLawyer – Δικηγόρος\nΟ Δικηγόρος είναι υπεύθυνος για την διαχείριση των υποθέσεων της επιχείρησης που αφορούν τον νόμο, είτε της επιχείρησης με κάποια συνεργαζόμενη επιχείρηση, είτε με κάποιο πελάτη, είτε με κάποια δημόσια υπηρεσία. Επιπλέον, αναλαμβάνει μεγάλο μέρος του γραφειοκρατικού κομματιού, σε συνεργασία με τον Λογιστή, που αφορά τις συμφωνίες και τις συνεργασίες με άλλες επιχειρήσεις.\nΓίνεται εύκολα κατανοητό, ότι ο επιχειρηματίας μόνος του είναι δύσκολο να καταφέρει να εκπληρώσει τους στόχους και τα όνειρά του. Η εικόνα κάθε επιχείρησης είναι οι άνθρωποί της, είναι οι συνεργάτες της. Η σωστή επιλογή τους, εμπνέει εμπιστοσύνη και στο καταναλωτικό κοινό.\nΓια αυτό το λόγο, επιλέξτε με προσοχή και σύνεση …\nΓιατί να κάνεις Digital Detox ενώ είσαι digital marketer\n2 σκέψεις σχετικά με το “Η μέθοδος M.A.I.L. που χρειάζεται κάθε επιχείρηση”\nΠαράθεμα: Το MAIL που πρέπει να έχει κάθε επιχείρηση - Booksuite.gr\nΠαράθεμα: Ο Πρόεδρος του YouTube, αναζητά αυτές τις 2 ιδιότητες σε κάθε υποψήφιο – Αgoralogies


Παραπλανούσε παριστάνοντας τον υπάλληλο του Υπ. Οικονομικών\nΠρώτη καταχώρηση: Παρασκευή, 20 Ιουνίου 2014, 13:10\nΑπό τη Διεύθυνση Δίωξης Ηλεκτρονικού Εγκλήματος σχηματίστηκε δικογραφία τακτικής διαδικασίας σε βάρος ενός άντρα, 40 χρόνων, ο οποίος κατηγορείται για πλαστογραφία μετά χρήσεως κατ' εξακολούθηση, απάτη με υπολογιστή και παραβάσεις της νομοθεσίας για τα παίγνια.\nΕιδικότερα, η Διεύθυνση Δίωξης Ηλεκτρονικού Εγκλήματος ανέλαβε τη διερεύνηση υπόθεσης, στο πλαίσιο προκαταρκτικής εξέτασης, σχετικά με άτομο, το οποίο είχε δημοσιεύσει στο διαδίκτυο παραποιημένο δημόσιο έγγραφο του Υπουργείου Οικονομικών και παρουσιαζόταν ως υπάλληλος του Υπουργείου αυτού, ενώ φερόταν επιπλέον ότι εκπροσωπεί δύο νόμιμες εταιρείες στοιχηματισμού στη χώρα μας, παραπλανώντας τους χρήστες του διαδικτύου.\nΗ δημοσίευση του εγγράφου αυτού σε διάφορους ιστότοπους, συνοδευόταν και από διαφήμιση προσφοράς επίγειων υπηρεσιών τυχερών παιγνίων σε νησιά του Αιγαίου.\nΣτο πλαίσιο της ενδελεχούς ψηφιακής έρευνας, που διεξήγαγαν στελέχη της Διεύθυνσης Δίωξης Ηλεκτρονικού Εγκλήματος, αλλά και της ανάλυσης των στοιχείων και των δεδομένων που προέκυπταν, ταυτοποιήθηκε η εμπλοκή του 40χρονου στη συγκεκριμένη υπόθεση.\nΣε έρευνα που πραγματοποιήθηκε στην οικία του, στον Άγιο Στέφανο Αττικής, βρέθηκε σε έντυπη και ηλεκτρονική μορφή, το παραπάνω παραποιημένο - πλαστογραφημένο δημόσιο έγγραφο, καθώς και πλήθος όμοιων εγγράφων, επίσης παραποιημένων. Βρέθηκε και κατασχέθηκε ακόμα ένας εσωτερικός σκληρός δίσκος ηλεκτρονικού υπολογιστή.\nΑπό την αστυνομική έρευνα, η οποία βρίσκεται σε εξέλιξη, προέκυψε ότι ο 40χρονος είχε συλληφθεί κατά το παρελθόν για παραβάσεις της νομοθεσίας περί παιγνίων.\nΤα έγγραφα και ο εσωτερικός σκληρός δίσκος που κατασχέθηκαν, θα αποσταλούν στα εγκληματολογικά εργαστήρια για την περαιτέρω εξέτασή τους.\nΤελευταία ενημέρωση: Παρασκευή, 20 Ιουνίου 2014, 13:17


Ωραίος ο σταικος εδώ πούλησε τα μαντριά τον σκουτερεον στον Νηρέα εσείς περιμένατε να υποστηρίξει τους φύλακες.\nΑνώνυμος 25 Ιουνίου 2020 - 12:02 π.μ.\nΗ παράταξή Αν υπάρχει παράταξη του Σταικου γιατί δεν κατέθεσε πρόταση Για να μην δυσαρεστήσει την εταιρεία? Και στην ανακοίνωση του Ο Σταικος ήταν και με τον χωρωφυλαξ και με τον αστυφυλαξ Ε γιατρέ τι λες\nΑνώνυμος 25 Ιουνίου 2020 - 12:27 π.μ.\nΞεκάθαρη η θέση της παράταξής δυνατό Ξηρόμερο απλή και κατανοητή ...\nΑνώνυμος 25 Ιουνίου 2020 - 8:32 μ.μ.\nΑπογοητευτικη η θεση του κ Σταικου και των μελων της παραταξης να συρθουν πισω απο την αοριστολογια της συμπολιτευσης .κακοι εισηγητες δημοτικοι συμβουλοι οδηγουν τον Σταικο σε λαθος μονοπατια κριμα.\nΑνώνυμος 25 Ιουνίου 2020 - 9:18 μ.μ.\nΟ Σταικος και η παράταξη του στήριξαν από την πρώτη στιγμή τους εργαζόμενους και θα εξακολουθούν να τους στηρίζουν .!!!!\nΈκαναν και εναλλακτική ρεαλιστική πρόταση ,αν η Εταιρία επιμείνει στην απόλυση των φυλάκων ,για να απορροφηθεί ένα μέρος σχεδόν οι μισοί από την Εταιρία Securyti αν αναλάβει αυτή την φύλαξη και οι υπόλοιποι εκτός από τους 4 που είναι κοντά στην συνταξιοδότηση οι οποίοι θα ω φεληθούν ,να απορροφηθούν από τον ΝΗΡΕΑ σε άλλες θέσεις και αν έμεναν κάποια άτομα κοντά στην σύνταξη χωρίς δουλειά να τους πάρει ο Δήμος και η Περιφέρεια με 8μηνα για να έχουν και εισόδημα ,αλλά και ένσημα για την συνταξιοδότηση τους .\nΈτσι όταν ο Δήμαρχος μας είπε, ότι κατά την συνάντηση με τους εργαζόμενους είχε την προφορική συμφωνία των εργαζόμενων και έτσι ψηφίσαμε και εμείς σε πνεύμα συναίνεσης το κοινό ψήφισμα ,μη παίζοντας παιγνίδια πίσω από την πλάτη των εργαζόμενων.\nΘέλω να δω εσάς τους συκοφάντες, τι θα κάνετε αν ο ΝΗΡΕΑΣ προχωρήσει στην απόλυση των φυλάκων ;\nΘα συμπαραταχθείτε με την ρεαλιστική πρόταση μας ,που δείχνει το πραγματικό και ειλικρινές ενδιαφέρον για τους εργαζόμενους για να μην μείνει κανένας εργαζόμενος στην ανεργία ;\nΗ λάσπη σε εμάς δεν κολλάει ,γιατί ήμασταν οι πρώτοι που εκδώσαμε ψήφισμα συμπαράστασης και επιπλέον ήρθαμε με δεύτερη ανάρτηση μας να τονίσουμε, πως δεν αρκεί μια απλή έκφραση συμπαράστασης ,αλλά στήριξη για ρεαλιστική λύση .\nΣιωπή λοιπόν λαϊκιστές και μην παίζεται με τον πόνο κάποιων ανθρώπων ,οι οποίοι κινδυνεύουν μετά από 20 χρόνια δουλειάς να βρεθούν άνεργοι στον δρόμο .\nΑνώνυμος 26 Ιουνίου 2020 - 2:21 μ.μ.\nΤι Ενοείς κ. Σταικο.? να υποχρεωθούνε κιόλας για τους ψηφους στο δήμο ?\nΑνώνυμος 26 Ιουνίου 2020 - 1:44 π.μ.\n16 συμβουλοι για το ψηφισμα\nελειπαν συμβουλοι ;\nΑνώνυμος 26 Ιουνίου 2020 - 10:15 π.μ.\nΗ θέση σας κ Σταικο ακόμα είναι εταιροβαρης υπέρ της εταιρείας Τι θα πει αν θέλει αν μπορεί και αν δυναται Εσείς σαν Δήμαρχος και οι επόμενοι από εσάς Δήμαρχοι δώσατε γη και ύδωρ στα ψάρια Και ακόμα και τώρα τους χαιδευετε Γιατί άραγε! Και εσείς και η εταιρεία να αναλάβετε τις υποχρεώσεις σας στον τόπο χωρίς μισόλογα γιατί ενώ εταιρεία είναι ξεκάθαρη εσείς ΟΧΙ Οι ανακοινώσεις σας θα έπρεπε και στο γράμμα και το πνεύμα να είναι υπέρ των εργαζομένων και όχι σαν χαμαιλεοντες αλλά να ανακοινωνετε αλλά να εννοείτε και αλλα να ψηφίζετε Σας παρακαλώ έχω την αίσθηση ότι υπερτιματε τον εαυτό σας\nΑνώνυμος 27 Ιουνίου 2020 - 12:05 π.μ.\nΚανονικά ο κ. Σταϊκος σαν εργατικός που είναι και νοικοκύρης στην δουλειά του και στα όλα του, θα έπρεπε κανονικά να στηρίξει την ανακοίνωση του σωματείου των εργαζομένων.


Λιακούλη: Ο Εβραίος δεν είναι ξένος, είναι ο «Έτερος Εγώ» - LarissaPress\n30 Ιανουαρίου 2020, 14:39\n«Η κακία εκδηλώνεται κάθε φορά που ο άνθρωπος φοβάται.\nΚαι οι ναζί, οι φασίστες, οι μιλιταριστές κάθε απόχρωσης και έκφανσης ήταν – και εξακολουθούν να είναι στις μέρες μας – πολύ φοβισμένοι άνθρωποι, εγκλωβισμένοι στον μικρό εαυτό τους.\nΚάθε φορά που φοβόμαστε τον διαφορετικό, τον ξένο, τον Άλλο – με το άλφα κεφαλαίο – φοβόμαστε τον ίδιο μας τον εαυτό, στην ολότητά του.\nΛένε οι ειδικοί πως κάθε άτομο που ονειρευόμαστε τα βράδια, είναι μια έκφανση του Εγώ μας, που απλώς παίρνει μια διαφορετική μορφή, μέσα στην ελευθερία που προσφέρει το υποσυνείδητο.\nΈτσι ακριβώς ας επιλέξουμε να δούμε τον κόσμο μας: σαν ένα όνειρο.\nΚι ότι ο Εβραίος, ο Καθολικός, ο Προτεστάντης, ο Μουσουλμάνος, ο ανοιχτόχρωμος, ο σκουρόχρωμος, ο αριστερός, ο κεντρώος, ο δεξιός, ο «Έτερος Εγώ» δηλαδή, δεν είναι τίποτα άλλο από μια έκφραση του μαγικού κόσμου, μέσα στον οποίο είχαμε την τύχη να ζούμε, και των άπειρων διαφορετικών πιθανοτήτων του.\nΑλλά θέλει γενναιότητα ψυχής, θέλει χαρακτήρα, θέλει ανάληψη προσωπικής ευθύνης για να αποδεχτεί κανείς, πως όλα στο τέλος είναι Ένα.\nΠως όλοι στο τέλος είμαστε εμείς, πως όλα στο τέλος είμαι Εγώ.\nΠεριέγραψε κάποτε ο Γερμανός λουθηρανός πάστορας Μάρτιν Νίμελερ, το πως οι καλοί άνθρωποι, το πως οι ήσυχοι άνθρωποι, οι άνθρωποι που κοιτούν μόνο τη δουλειά τους, μπορούν δια της σιωπής τους να επιτρέψουν να συμβούν τα μεγαλύτερα εγκλήματα.\n«Όταν οι Ναζί πήραν τους κομμουνιστές, εσιώπησα, δεν ήμουν δα κομμουνιστής. Όταν έκλεισαν μέσα τους σοσιαλδημοκράτες, εσιώπησα, δεν ήμουν δα σοσιαλδημοκράτης. Όταν πήραν τους συνδικαλιστές, εσιώπησα, δεν ήμουν δα συνδικαλιστής. Όταν πήραν εμένα, δεν υπήρχε κανείς πλέον, που να μπορούσε να διαμαρτυρηθεί».\nΣήμερα, εμείς όμως ας μιλήσουμε, ας φωνάξουμε, ας το κάνουμε παντού γνωστό πως η αληθινή ψυχή της Ελλάδας, δεν φοβάται κανέναν.\nΣήμερα, ας φωνάξουμε στους αρνητές της Ελευθερίας, στους αρνητές της Δημοκρατίας, στους αρνητές της Ανθρωπιάς, στους αρνητές της Διαφορετικότητας, πως η πανανθρώπινη ψυχή δεν εκβιάζεται, δεν φοβάται, αλλά κι ότι θυμάται.\nΚαι έχει χρέος να θυμάται γιατί ποτέ δεν πρέπει να επιτρέψουμε να υπάρξει η βαρβαρότητα του ναζισμού στη ζωή μας!